Manabi e dhalem parentannah guste Allah. Kalammah Allah jareya manossah e parentaen kodhu bisa macah dhari ketab soceh paneka se etoronaghin dhalam sorat al alaq 1-5. Nah, sadhajana ommat Islam e wajib aghi maos qoran kalaban tajwid sareng bacaan se sae ban bhagus. Cara macah quran neka e ajharaghin ka ommat Islam molaen ghi' kanak. Kaula bhakal ngarangkomaghin cara mecah quran se sae . Se nomer settong jareya sampeyan kodhu kenal huruf hijaiyah. Se kaduwa' sampeyan kodhu kenal tandha baca'an. Se katello' kodhu onenge tajwid se sae. Se ka'empa' sampeyan kodhu a neat ajher ghu ongghu ban tekon. Se kalema' sampeyan kodhu ghaduwan guru. Guru jareya bisa ustad otaba kyae se bisa ngoladhi sampeyan, netene ban ngajarin sampeyan dalam hal pamaosan Al quran.


Bakpia riyah kue se khas deri Jogja se bentuk'en bunder bulet nek-kennek. Bakpia riyah kue se egebey deri gulungan tepong se epanggheng ben bedeh essenah cem-macem neng delemmah. Kolek'en bakpia riyah egebey deri adonan tepong terigu se ecampor aeng, guleh ben buje se egeluy pas epanggheng. Bakpia riyah le bedeh neng Indonesia deri taon 1940-an,  jhejhen riyah se asallah kakanan deri Cenah, mangkanah nyamah asli awallah jhejhen riyah neng dhissah "Tou Lok Pia" se aretnah kue se essenah artak. Awallah essenah bakpia riyah gun coman artak saos, setiyah le bennyak macemmah bedeh coklat, kacang, sampek keju. Paleng nyaman ngakan bakpia se angak ben esseh neng delemmah kandhel sampe rassanah egressah.


badha pole kennengah wisata neng kottah Bhangkalan se daddhi ikonnah Bhangkalan. Salah settongah engghi ka'dhinto lampu. Lampu engghi ka' dhinto salah settong bangunan Belendeh se ebangun teppa' jhaman karajaan neng Polo madhura. Nah, Lampu ka' dhinto aropaaghi tugu se nandhain perbetesan polo Madhura. Lampu ka' dhinto badha neng disah Sembilengan Kec.Mlajah Kabupaten Bhangkalan. Saketar 8km dhari kottah Bhangkalan. Neng e ka'dhinto biasannah badha reng oreng otaba wisatawan lokal se jhu' tojhu' nengale kapernaan dhisah sambilangan ban tase' sambilangan se pernanah loar biasa perbetesan antara kabupaten gresik jughan. Biasannah neng ka'dhinto neka paleng rammeh bhakto sore bein, amargha kennengan semmoh naong bhan tak panas, saenggha reng oreng bisa nengale mataare se cemot.


Nomor tellok, perhatiaghi kondisi cuasa ben arus aeng neng kennengan se e ghebey manceng jiah. Cuaca se jhubek ben arus aeng se kuat bisa amarghe dek aktivitas manceng se lok sukses. Maka deri jiah pasteaghi ghebey mele bektoh se teppak ghebey manceng. Keempak, kodhu pasabbher ben lok ru-kebhuruh. Manceng bhutoh bektoh tebhenah oreng manceng bhuto rassah sabbher ben kejelien e delem adentek jhukok se e peghek. Jhek legghis ellun narek ompan mon ghik adek dhe-tandhe bedeh jhukok se ngalak. Deri merhateaghi hal-hal se e sebbhutaghi neng attas ajiah maka manceng bisa e lakonen secara sukses ben leburin ghebey sapah bhein se terro.


Satiyah kamera polaroid riyah benyak merekgeh. Tak ghun bedeh sittong merek. Kamera Polaroid riyah angghuy film khusus se nyamanah film polaroid. Film Polaroid riyah bisah ngaselahji ghember abernah se e nyamaghi film polacolor. Mon can sajhere, kamera polaroid otabeh kamera ghember seketika riyah e rancang dhe;adhenah moso Edwin Land dheri perusahaan polaroind ben e pasaragi taon 1947. Nyamah polaroid riyah senyatanah merek dagang benni nyaman bendanah tapeh sampek satiyah oreng nyebbhut kamera se bisah nyetak langsung riyah nyamananh kamera polaroid maskeh merek geh benni merek polaroid. Argeh kamera polaroid satiyah a cem macem, bedeh dheri se mode sampek se paleng larang.


Kakanan semangken jen benyak jenis ben macemmah. Molaen derih se kakanan khas Indonesia sampek dek kakanan se asallah derih luar negeri. Benyak eng kakanan riah mededhi aghi nak-kanak ngudeh lebih mele kakanan se ekocak "modern". Bedeh sala settong kakanan derih luar riah se ajuel roteh eberrik deging. Kakanan engak jiah e sebut humberger. Humberger termasok dek kakanan se e sebut siap saji, ekocak siap saji polanah deging se emassak caranah instan otabe legghis massak lok usah eandel. Kakanan se emassak engak jiah se mededdhi aghi benni kakanan sehat. Polanah kakanan se ghik matta jiah lok cokop karo emassak caranah misallah e panggeng.


Engko' ta' senneng mon ngakan jhajhan se anyama kacenter. Bento'en bukkol abak leca' polana ekaghabay dari teppong kanji. Lentat. Kacenter areya ejhuwal neng sar-pasar. Banne ghun pasar se bada neng paseser malolo. Bada keya pasar se neng dhisa seddhi'en ghunong otaba pasar se bada neng kotta. Kacenter areya ana-barna. Pada ecampor bi' ennyor. Rassana mon ka engko' ta' nyaman. Mon ngakan ajiya tang jhile temmo ghatel. Polana salaen ennyor, kacenter kadhang ebberri' ghula cobbhu'. Maske rassa ghulana manes, engko' pagghun ta' senneng. Rassana lengnget ka colo'. Baliyat dhingla lebat neng gherrungan. Arapa engko' ngoca' dayya. Engko' polana sabbhan toman ngakan jiya. Dhingla tao ta' nyaman, engko' ambu ta' melleyan pole.


TV tabung otabeh TV CRT (Cathode Ray Tube) ajiah tabung vakum se essenah sittong otabeh lebbi senjata elektron, se mancaraghi berkas elektron se e manipulasi ghebey nampilaghi ghember neng layar se odik. Peralaten se ngangghuy sistem akadik riah lok cuma TV tok, tapeh bedeh kiah peralatan laennah se ngangghuy sistem padeh, akadik monitor oskiloskop, monitor komputer (keluaran lambek), monitor radar, ben laennah se biasanah keluaran lambek. Sinar katoda otabeh Cathode Ray ajiah istilah se e angghuy ghebey ngeghembherin berkas elektron teppak pertama kali e temmoen, seghilok akhirreh e pahamin jhek apah se e pancaraghi deri katoda ajiah berkas elektron. E jheman setiah TV riah le molaen e ghenteh dek teknologi se lebbi modern.


Teppa' elang HP Iphone kulah rassannah lakar la biasa bein sebab fiturra neng hp neka lakar la canggih. Robot akadhi hp Iphone neka lakar sala settong hp se bisa ngelacak kbadha'annah. Kulah ampon la nge cek hp jareya ban kulah oneng hp neka bedeh e ka'dhimmah, tantonah hal jareah maghabay kulah nang tennah manabi la ampon oneng. Dhinggal san marennah jareya lajuh kulah ngelacak lah ke kennengannah hp jareya ban ongghuen tang hp ampon la bedeh se negghu' ontongah tretan dhibi' napak reng laen paleng la ampon e tem antem. Ternyata teknologi se canggih samangken bisa ngalacak e dhimmah hp kita neka ban la ampon lok usah khobater pole.


Tang bebek se lakenah tokang nyor neng pasar jiah ajhuelen online. Tang bebek aktif ajhuelen neng WhatsApp ben Facebook. Selaen aktif, e duwek media sosial jiah kiah ngejangkau target pasarrah tang bebek. Misallah bok ebok kancanah tang bebek se sosialita kabupaten ben mereka lebur bik reng bhereng kekinian ben amerk. Nah tang bebek selaen lebur negghuk bhereng amerk kiah nemmoh target pasarrah. Tang bebek tebhenah ngolak reng bhereng amerk, bisa ajiah se arghe asli otabeh arghe ollenah diskonan. Cah kancanah tang bebek langsung nyerbu jhuelennah tang bebek. Marenah jiah afoto ghebey e pameraghi neng media sosiallah, ala gaya gaya bok ebok sosialita.


Pengalaman preien se paleng ghaduwan makna ban paleng berkesan manorot kaula engghi ka'dhinto teppak preien sareng kaloarga. Anapah Kadhineka ? Sebab Rassannah Laen Sarah manabi preien otaba liburan sareng ca kancah. biasannah manabi preien sareng ca kancah anekahkodhu ngeret gellun melle pan apannah. tapeh manabi sareng kaloarga tinggol colmot se ekaterro amargha badha ramah ban Ebhu se ngator pangaloaran nah hehehe. Bisannah pole manabi preien sareng kaloarga lebbhi maghabay kaharmonisan kaloarga ban kabersamaannah nekah se paleng  larang maknannah. Ban pole kita Lok bisa mapadeh jadwal maseng maseng anggota keluarga, daddhina aneka se paleng mlarat ghabay matemmoh settong se lengkap sareng kaloarga. Mangkannah jyah, Bhakto sareng kaloarga parlo e nekmataghin ban e sokkoren.


Benyak ustad ben kiyai se lebbi senior bhhkan tak matok argeh ghebey ngonjeng, tapeh mon e amplobhin ye etaremah. Ustad ben kyaeh se lebbi senior riyah biasanah la abek seppo ben elmo aghemanah la tercermin dheri kalaoannyah kiyah. Ustad senior ben kiyaeh senior riyah biasanah andi sikap ben perilaku se sederhana ben berwibawa. Dhedih oreng laen se ajhelling riyah lebur, ben mencerminkan ajheran eslam se lakar sedehana ben bhegus. Biasanah mon ustad anyar se tak andik kalaoan ben bebetek bhegus bhekal majhubek nyamah ustad ben kyaeh se laen moso kalaoannah se tak bhender riyah. Dhedih angoan mon nyareah contoh ghebey contoh odik riyah koduh bhender nyareh ustad ben kyaeh se engak apah. Jhek sampe sala mele apapole sampek fanatik sarah.


Teppak bedeh acaranah mantan biasanah mbu-mbu long-nolongin otabeh deddhi biyodo neng depor kaangghuy a massak. Mun e Madureh a massak ghik bedeh se ngangghuy tomang. Biasanah ngangghuy tomang mun a massak engak dudul otabe massak nasek. Mun la bektonah ngeluy dudul jiah kodhu benyak oreng. Maghi oreng lake bedeh kiyah se nolongin a gheluy. Ken seceremet jiah ngangghuy tomang mecelleng dek burik-eng banci. Sebelummah banci e yangghuy ke tomang biasanah burik-eng e berrik sabong weng ghellun makle mun ra-kora lok melarat. Mun ngangguy tomang somber apoyyah derih kajuh benni engak kompor ngangghuy gas. Deddhi la biasa mun sampek mecelleng dek burik-eng bejen otabeh banci.


Tio pas atanyah ke mbak se ning londrien, apah bedeh klambinah se elang riyah. Mbak se bedeh ning londrien ngocak tadek pas corak tak pateh bertanggung jawab kiyan. Tio pegghel polanah jelas-jelas tio alondri ning kennnegan ruah, pas klambinah elang. Tio akherrah melleh mesin cuci dhibik e sabhek ning romanah. Tio melleh se satu tabung tapeh bukaan atas. Tio senyatanah terro se bukaan adhek. Tapeh pessenah tak cokop ghebey melleh se bukaan atass. Tio melleh areh ruah ning online, pas e ater moso kurir klakghu'nah dhibik. Tio pas ajher nyassa dhibik angghuy mesin cuci, mon la pengering pas tio ajhemmoh dhibik ning balkon romanah. Mon bektoh panas, tak parloh bit abit ajhemmor polanah senyatanah la kerreng klambinah.


Neng ketab Al quran bedeh sorat se manabi ngalakone ban ngamalaghin jareya dhabunah ulama ban ketab bisa atemmo Rosulullah dhalam mempenah kita. Sorat jareya engghi ka'dhinto Al-Kautsar, ah dhari sorat paneka rosulullah a dhabu dele nanges tor a senyum. Terrros Malaekat Jibril a tanyah ka Muhammad, anapah sampek nangesdhalam tedungah. Rosulullah lajuh adhabu, kulah nanges amargha mangken neng akherat kulah bhakal atemmoh tang ommat neng settong telageh se ayamah telagha Kautsar, nah Allah noron aghin settong sorat se anyamah Al-kautsar.Dhalam ketab ban saponapah hadis manabi a mempe Rosulullah jareya lakar la nyatah sebab setan lok bisa ngaropaaghin. nah, molaen badha hadis tor kitab jughan elmo dhari ghulah ghi kaula ngamalaghin dher ghe mogha.


Porfesor ben ahli epidemiologi neng Sekolah Kesehaten Masyarakat Universitas Shandong neng Cenah, Bo Xi, se kiah sala sittong penulis penelitian riah nyebbhut ddemmah sabbhen detik jdelem apede jiah amanfaat. "Setia[ dosisi aktivitas fisik jiah amanfaat ghebey kesehatennah manossah," kocak eng Bo Xi. Ajiah ngompolaghi data sekitar 80 ebuh oreng dewasa AS aomor antara 40 sampe 85 taon. Data mereka e ajherin selama parak 9 taon. Neng awal penelitian, kabbhi oreng se norok e delemmah andik kondisi se sehat ben lok andik penyaket kronis. Selanjhengah penelitian, para ahli e budinah tim ngeharusaghi peserta ghebey merrik informasi kesehaten ben demografisseh mereka dek periset.


Semarenah e jelasaghi bahayanah ngakan kakanan legghis dheddhih otabeh junk food, reng-oreng sekodhunah ngindarin ajiah. Marghenah abek kodhu e jegeh sederi dini. Ngonsumsi kakanan ajiah selaen ngaruh dek diabetes, ajiah kiah bisa nyebabaghi masala pencernaan. Ghebey mored, bennyak ellun ngakan junk food bisa ngebey otak macet. Delem artean, teppak lemak deri kakanan jiah depak dek otak, ajiah ngehambat lakonah otak ben ngebey kita sossa fokus dek pa-apah. Padenah bik masala otak, ngakan junk food kiah bisa ngaruh dek hormon, otamanah dek nak-kanak remaja se ghik delem tahap perkembangan. Jiah bisa nyebabaghi naek toronnah hormon ben ngaruh dek emosi. Deri dissah, langkah ghebey ngehindarin junk food bi-talebbi kodhu e mulai sejak dini.


Jengkol otabeh delem bhasa Latinnah Archidendron pauciflorum bennyak e temoen neng Asia Temor Laok, khususseh Indonesia. Buwe riah ampo e kakan dheddhih lalabhen otaber semur. Tapeh e seddhi eng beunah se ngebey oreng borong se ngakannah, jengkol andik manfaat ghebey nangkal radikal bebas. Ajiah marghenah jengkol andik kandungan vitamin A ben C e delemmah. Keduek vitamin riah aghunah dheddhih antioksidan se bisa memareh radikal bebas, marghe daya tahan abek toron. Keduek vitamin jiah se dheddhih antioksidan, senyatanah lok cuma ngatasin radikal bebas, tapeh kiah ngebhentoh jantung male alakoh optimal. Marghenah deri vitamin-vitamin jiah, con-racon delem abek e bueng. Akhirreh jantung lok kerah ajhelen bi-lebbi ben pagghun atugas sesuai lakonah.


Panjenengngan oneng Mixue se ampon terkenal samangen ? Mungkin neng kotta bangkalan ghi' sobung amargha katerbatasen. Namong kita bisa ngobangih secara online eanter dhari Sorbhaja ka Bangkalan dhari cabang se paleng semmak. neng Mixue ka'dhinto bannyak promo biasannah, abdhina segghut olle proo gratis ongkir neng aplikasi gojek, gofood otabah shopeefood. Carannah kadhinapah manabi terro olleah promo gratis ongkir Mixue. Se pertama, biasannah Mixue bhakal bukka' promoan neng awwal, tenga, akher otabah re-areh se rajhe. Se kapeng dhuwe', cek neng aplikasi ghbay kalak promoannah Mixue se gratis ongkir otabah poyongan reggeh. ban se terakhir, se segghut kaulah lakoneh engghi paneka, sajhen bannyak sampeyan se melleh bhakal sajhen bannyak jughan diskon se sae ghabay sampeyan. Daddi manabi ngobange ngajag jughan ca kancanah epon, male bannyak diskon se dhateng. Soal rassah, Mixue favorit sarah.


Alpukat sala settong wek-buwek-en se bisa e kakan langsung otabeh e gebey campuren kakanan laen. Bedeh oreng se dhujen ngakan bue riah, bedeh kiah se lok dhujen. Alpukat a bentuk semmuh lanjeng abek bunter. Bue jiah a bernah biruh. Bedeh bighinah kiyah e delem buenah se abek rajeh. Dheging derih buenah abernah koning bedeh ru-birunah. Mun se endek ngakan alpukat rassanah manis. Ken, mun se lok dhujen ngakan bue jiah polanah arassah engak ngakan deun. Alpukat mun la massak biasanah mun e pecek rassanah lembu. Mun Ghik gherre ajiah tandenah alpukat ghik matta. Mun terro dhulieh massak, sabek ka beres.


Dion salah satu anak mahasiswa se seneng olahraga ekstrem salah sitongah seneng berselancar neng tasek. Dion seneng metadek bektoh neng pantai berjam –jam ghun gebey amain selancar, apapole mo liburen banyak oreng se amaian selancar dion sajhen seneng benyak kancanah. Kadeng walaupun ombak teghih dion paghun amain padahal sangat bahaya gebey dion amargha amain e tenga tasek. Olahraga tak gempang e kemaian maso oreng kodhuh ajegeh keseimbangan beden mare tak labu der selancar. Dion pernah awal – awal ajer selancar parak teselemmah tapeh dhulih etolongih maso kancana amargha tako’ tak ketolong. Hal jieh tak membuat patah semangat ben trauma malahan dion semakin lancar ben fasih walaupun sangat beresiko.


Manabi sampeyan ghaduwan hobi noles, marah yok kita ngebey settong tolesen se bisa e kaghabay buku ban mangken bisa nyetak buku. Carannah ghampang, sampeyan kodhu molae nyare inspirasi , Lajuh tantoen genre se terro e serrattah ka' dhinto. Lastarennah paneka bhajengaghin target pembaca novel ka'dhinto. Lastarennah paneka sampeyan tantoaghin tokoh se ghampang e emot sareng pembecah. Tojjhuannah ka'dhinto sopajha pemecah novellah Paneka bisa enga' sareng tolesannah sampeyan ban Lok bingong sareng alur becannah novellah panjennengan. Berri' ghambaran garis rajennah alur otaba plot twist. Ceptaaghin ketegangan sampe' nemmoen konflik ban SE maos baca'an ka'dhinto tertarik sareng becaannah. Nah anekah ghabay metode se pertama. manabi metode se ka duwa' degghi' ghi..


Neng Bhali ajhuwalan keya jhajhan se asalla dari Amerika. Jhajhan jiya anyama Pie. Pie reya biyasana mon neng Bhali etambai apel se ghabay dhasarra. Tape Pie areya eyola dari susu. Bhidha lakar bi’ Pie se bada neng Amerika. Neng Bhali Pie reya okoranna kene’. Polana kene’ reya, Pie dhaddhi le-olle se etos-dantos oreng roma dhingla ajhalan ka Bhali. Tape nyatana Pie areya banne ghun bada neng Bhali. Neng Malang bada keya Pie susu. Keng pola laenan rassana dhing Pie Malang ban Bhali. Engko’ ghun toman ngakan Pie se dari Malang, se lakar terro ngakana jiya malolo. Ta’ matobughan rassana. Keng apa polana eberri’ kanca ya pas rassana nyaman. Ja’ polana dayya lakar mon eberri’ oreng. Ri’-berri’en rowa mon ekakan pagghun nyaman. Nyaman sara la-mala. Hahaha.


Kabit kennek Alya le e ajherin adhegheng bik ebok eng. Alya jiah anak pertama ben andik duwek alek, ebok bik bapak eng rosak ben Alya bik lek alek eng norok ebok eng. Kabit kennek Alya le e berrik modal bik ebok eng male ajhuelen neng sekolanah, Teppak jiah, Alya nyeling kesempaten male ajhuelen pulpen gel se ajiah bellih neng toko se lumayan jheu e jangkau mon bik nak kanak SD. Alya molaen ajhuelen deri pulpennah terus atamba dek jhuelen esseh ulang pulpennah. Marghenah teppak kancanah bennyak se aotang, Alya ngalamen rogi bennyak. Alya e ombheng bik ebok eng se merrik modal.


Manabi manorot kulah neka bedeh settong permaenan se maghabay games jareya daddhi maenan favorit kulah ban kulah sennengen molae dhari lambannah. Game jareah ML se e ka'dhimmah bannyak reng oreng maenan sampek samangken. Ban kabadha'annah maenan jareah sampek samangken lok dhik adhek sebab games neka lakar maghabay oreng kacanduan ghi. Lo coman reng tuah bein namong nak kanak jughan bisa e pangaroen bein sareng games neka. Manbi labannah ka maenanh neka ghi prek otaba tek ketek jaruah. Namong samangken, gamaes ML neka daddhi permaenan se paleng favorit lok coma kulah bein namong sadhajana se, sanenggha lakar matadha' kuota sarah wkwkwk.


Kake mon andi' kolesterol, soko lo-nyelowan otaba andi' panyaked abu, kake ambu jha' ngakanan ennos. Mon sampe' kake ngakan ennos, panyakeddha tako' tamba sara. Banne ghun ennos, kake ta' olle keya ngakan sengghi'. Pada sarana mon kadung molat panyakeddha. Maske ennos reya jhuko' nyaman, kake kodhu jaga bhadhanna dhibi'. Kadhang oreng ta' bisa maelang napsona se terro ngakana nyaman. Nyatana napso jiya bisa masake' dhibi'en. Tako' sampe' sara. Areya lakar pantangan. Dari reng towa otaba dari dokter. Kake kodhu jaga kakanan. Jha' sampe' saromban. Ennos areya banne ghun jiya sarana. Koca'en pole mon kake andi' bine se dung-ngandung, kake ta' olle keya ngakan ennos. Tako' ana'en se dalem tabu', mon rembi' tako' kalowar sala. Tako' kalowar dari sokona kaada'. Kake bisa partaja otaba bisa enja'. Areya ghun cacana reng towa.


neng Madhura badha kakanan khas nyamannah Topa' Ladha. Topa' Ladha ka'dhinto biasannah e ghabay e sateyap tellasen topa' otabah 7 are lastarennah tellasen aghung. Nah topa' ladha paneka e kaghabay dhari parodhan nyior se e sangngar terros etottoh lajuh e massak' sareng palappa ban essennah ka'dhinto engghi paneka dhaging sapeh, esoh, tellor, bhabat, oto', rebbhung otabah kates. nah, biasannah e massak paneka ghabay are' areh rajeh otabah acara penteng. E sahi aghin sareng topa' otaba lontong, lajuh e berri' kropok odheng. Rassannah nyaman sarah paneka kakanan se paleng kaula sennenge ban sadhajnah esse kaloarga. amargha jarang oreng ngebey polannah sarah lakonnah.


Seafood engghi paneka sebudhan ghabay kakanan jukok ban tombuen tase' se etangkep, e panceng ban e budidaya. Kakanan seafood neka bhagus ka kasehadhan tarotama ka nak kanak se dhalem masa pertumbuhan neka. Kakanan tase' ampon e konsumsi molae jhaman purba. Oreng lambhannah ngakan jariya ghabay somber protein amarga kandungannah tengghi. badha acem macem hewan tase' ka'dhinto. Seafod biasannah nekah essennah peteng, kerrang, nos otabah cumi, odheng, jughan badha lobster. Dhalam seafood jariya ngidangaghin anabernh kakanan molae kukus, goreng, bakar, otaba tomes. Sadhajannah bisa mele sasoai pangaterroan bhik dhibi' edheng. Biasannah oreng mesen jukokeng jariya se Kakap bakar se daddhi favorit. tapeh manabi laennah Odheng saos padang paneka jughan se paleng laris.


Ghik bhakto a kuliah kaula norok sala settong kagiadhen mahasiswa engghi ka'dhinto Keroncongan. Kaula senneng musik keroncong amargha lagunnah nekah matennang ka ateh ban pekkeran. Molae latean neka dhari pokol 4 sore. Biasannah marennah kuliah jareah kulah langsong ka roangan ghebey ajher musik ban a latean e ka'dhissah. Lajuh san marennah badha Nang ruangan akes rengkes sadhajana alat musik ka'dhinto e pakaloar tor masiap aghin notasi lagu se ekamaen aghin. Sadhajana ca kancah jaruah la ampon seap amaen aghin musik keroncong paneka. Istirahat saketar Maghrib pokol 6 Sampek molaen pokol satengah 7. Lajuh amaen pole ngalanjutaghin notasi tor marennah jareya pas ambhu saketar pokol 8 malem.


Nuwo Sesat roma adhat se asalla dari Lampung. Newu Sesat andi’ arte ghabay kennengngan nomer settong ghabay acara tatemmona adhat ka oreng se esebbhut purwatin otaba se bisa ajaga bila bada acara acaca adhat. Senga’ okoman ban atoran se bada neng adhat Lampung jiya kodhu epada’ramma. Otaba dhing bada parkara se kodhu epadapa’ lebat adhat. Ajiya bisa ghabay acara senga’ jiya neng roma adhat Nuwo Sesat. Roma jiya esebbhut keya Balai Agung, polana eyangghep socce bi’ maghersarena Lampung. Mon dari ghambharanna, Nuwo Sesat abento’ roma pangghung atiyang ban sabagiyan rajana dari roma adhat reya egharap ngangghuy papan kaju. Jhaman lamba’, Nuwo Sesat andi’ ata’ se egharap dari anyaman ilalang. Tape, sateya ata’ jiya la eghante bi’ ghenteng ma’le bisa asaeng ka jhaman sateya.


Jhukok bendeng termasok sala settong jhukok se gempang etemmuin. Rassanah se lemak mededdhi aghi oreng benyak dhujen. Ken sayangah jhukok jiah benyar tolangah otabeh durinah. Dek ka sebagien oreng bedeh se sengkah ngakan polanah benyak tolangah. Sopajeh padeh dhujen ngakan jhukok bedeh cara mun aola bendeng makle bisa e kakan bik durinah. Cara epon nikah e presto. E massak engak jiah makle durinah dedhi bisa e kakan. Settong, berseen jhukok bendeng bik jeruk sopajeh beu amis elang. Kedue, pemasok jhukok ke delem panci se khusus gebey presto kakanan pas e berrik aing. Ketello, masak sampe rah-kerah sejem pas betak. Bendeng presto bisa e guring otabe eola cara laennah.


Dhingla are Kemmes, neng ma-romana oreng pagghun ekeding sowarana oreng ngaji Yasin. Kalakowan ajiyala abit se elakone bi' reng-oreng. Pangarebbha areya sopaja romana ta' cebbha otaba epajhau dari cobha. Banne ghun jiya, oreng ngaji Yasin areya ma'le ghanjharanna ebagi ka oreng se la tada' omor. Taretanna, embana, eppa' emma'en, ale' aka'en, otaba sepopona. Oreng parcaja jha' ngaji Yasin areya bhakal abhanto oreng tada' omor neng aheraddha. Ma'le epadhammang dari seksana Malaekat otaba dari seksa kobhur ban seksa neng apoy neraka ghu'-agghu' dhingla epajhagha dari kobur ban epakompol neng settong kennengngan se ekoca' Padang Mahsyar. Ngaji Yasin bisa abhanto ngalebbhur dhusana dhibi' otaba ka oreng se ekaneyat edu'a''.


Nyanyi sala settong hal seng sereng elakoneh reng-oreng, nyanyi olle medemmang dek stres. Nyanyi riyah aropaaghi  ngeluaragih sowara bernada  otabe berlagu. Nyanyi e kennengan karaoke paleng sereng elakone kalaben nak-kanak ngodeh. Karaoke ajiyah hiburen se edimmah oreng bedeh se anyanyi bedeh musik ben lirik lagunah neng TV. Neng Indonesia karaokean riyah cek terkenallah, karaokean bisa kalaben kancah ben keluarga, polanah mon reng-bereng bennyak oreng karaokean pas lebur. Nyatanah karaoke riyah asal katanah deri kata Kara ben Oke, Kara se artenah kosong ben Oke riyah artenah orkestra. Neng kennengan karaoke argenah perjem macem-macem ben bidheh antara areh kerja ben areh prei. Keng setiyah mon terro karaoke se lok ngeluaragih biaya bisa karaoean dek roma ngangghuy musik neng youtube.


Sekennek apah bhein bisnis se e lakonen, hedeh le bisa dheddhih pemimpin neng delem usaha jiah. Sebagai se andik bisnis romaan, hedeh kiah e harusaghi ghebey negghuk beberempah tugas lakoh sekaligus akadik sebagai direktur, begien pemasaran, ahli strategi, pengembangan bisnis ben ghik bennyak pole. Ariah bisa merrik hedeh wawasan ben pengalaman dek kabbhi aspek delem ngejhelenaghi usaha. Hedeh kiah lok parloh adentek atasan ghebey olle kenaekan pangkat. Seberempah keras hedeh berusaha ghebey ngembangaghi usaha serajeh jiah hasel se bisa e kaolle. Bik bennyak jenis kelakoan ben keyakinan jiah, hedeh bisa ajher lebbi profesional make le lok alakoh neng sektor formal.


Sapah se tak dhujen moso pancake? kakanan riyah bisa e kakan ghebey sarapan. Cara aghebeyyah gempang ben rassanah nyaman. Tak pateh berrek ekakakan ghebey sarapan ben tak pateh manis tapeh makenyang. Pancake biasah e kaghebey dheri camporan teppong ben telloh tapi satiyah tak parloh repot pole. Bede senyamanah pancake isntan. Pancake instan riyah bisa ebellih ning minimarket ben supermarket. Pancake riyah kareh campor so aing sampe pas. Sambih nyampor tepong pancake moso aing, panasin teflon so apoy kenik. Mon teflon la panas buruh pancake geh bisa epamasok, nentos sampe tas-attaseh pancake abeng lobeng, pas dhulih bheklik makle tak potton. Bede pancake isntan se anganghuy tellor pole tapeh bede se tak osa tambeh tellor.


Ngoladih Film biasannah e lakone manabi badha bhaktonkosong neka. Biasannah kulah ngoladinnah sareng kancah ruah. Ghaduwan bannyak manfaat manabi ngoladih film neka, benne Keng sakedar nengale film tok. Bannyak hal se parlo kita pondhut ban e implementasi aghin lastarennah nengale film. Film-film biasannah neka kan bannyak macemmah, badha film kaloarga, film tentang percintaan,, film tentang nak kanak sakola'an, parjuangan, banacem epon. Saenggha panjennengan sadhaja bisa mele sasoai selera dhari aliran jariya. Panjennengan bisa nengale film neka neng bioskop otaba nengale neng compo' seng masing bisa dhari YouTube otaba Netflix. abannyak cara jughan cara nengale film neka. Manabi kulah biasannah nengale film sareng kancah sopajha ghaduwan oreng se bisa e kapettah.


Cika ben lala norok les ballet, namun maso reng tuanah tak e beghi amargha takok bisa paah tulang. Tape cika ben lala paghun semangat latian ben norok aktvitias rutin ballet. Awallah cika ben lala kesusahan ngatur keseimbangan tape bit abithden akhirra bisa ngatur keseimbangan. Cika ben lala ajelas agih ka reng tuanah mon balet adalah olahraga se gempang ben bisa e pahami. Tape oreng tuanah tak megi. Akhirra cika ben lala membutikkan ke oreng tuanah bahwa cika ben lala bisa. Cika ben lala membutikkan dengan noro’ lomba mon cika ben lala bisa oreng tuanah mempercayai. Akhirra setelah perlombaan e mulai cika ben lala menunjukkan gaya balet se begus, oreng tuanah terkeseima en ngejid amargha anak’nah bisa.


Nyareh kancah otabe pasangan teppak olahraga riyah bisa deddhi tips makle oreng semangat olahraga. Polanah makle olaharaga riyah lok gressah nobukin, bisa kiyah mberrik target kodhu alakoh olahraga apabein ben ebektoen. Ajiyah kabbhi bisa deddhi tips gebey cah-kancah makle semangat olahraga. Polanah mon terro andik bhedhen se langsing ben sehat riyah lok bisa deri ngakan kakanan se ekorangen tok tapeh kodhu imbang bik olahraganah. Engak kiyah mon olahraga riyah bisa nambah oreng sajjen segger ben sajjen raddhin, deddhih mayuh perutin olahaga riyah makle bisa deddhi sehat raddin ben langsing.  Jek loppaen ajek kancanah makle se padeh langsing ben raddin riyah bennyak oreng.


Bahaya gadget ghebey nak kanak bsia nimbulaghi masalah kesehaten mental ben aobenah perilaku, sampe depresi. Nak kanak dheddhih agresif ben ghempang kesinggung mon oreng tuah lok merrik mereka akses ngangghuy hp otabeh tablet. Iritabilitas kiah bisa merrik pengaruh dek keterampilan laennah, khususseh delem hal nahan abek, mekker, ben ngendaliaghi emosi. Padahal keterampilan jiah ngebentuk dhesar ghebey kesuksesan e budien. Nak kanak bisa ngembangaghi bennyak macem masalah mental, akadik kecemasan, kesepian, rassah bersalah, isolasi diri, depresi, ben aobenah suasana ateh. Paparan dek gadget kiah bisa ningkataghi resiko ADHD ben autisme dek nak kanak. Ajiah kabbhi se bisa dheddhih dampak gadget dek nak kanak.


Hula hoop riya olahraga se jarang oreng tao manfaatta. Oreng taona pera` mun hula hoop ruwa pera agoyang ben korang manfaatta. Padahal mun hula hoop ruwa bisa alatih keseimbanganna kanak ben ngoarngi anak lempo se alebbiyan. Tanpa e sadare, bisa mabhagus ka tabu` ben monteng kiya. Ta` pera` nak kanak, mun e luar negeri oreng raja ye amain kiya. Salaen ruwa ye aghebey nak kanak konsentrasi beremma carana hula hoop ta` gheggher. Tambhang amain HP ta` bhango`a amain hula hoop. Mata ye bisa pagghun sehat ben nak kanak lebbih bede gerrakna etambhang e ade`na HP ta` bu ambu bisa masake` ka mata.


Durasi kebukkak eng shutter speed jiah tergantung deemmah hedeh se ngatur. Proses riah ngebey cahaya se maosk ghellek abelih dek sensor digital. Sensor digital jiah se ngerekam informasi cahaya se teppak dek ajiah. Cermin pantul kemudian bisa abelih dek posisi semula, tebhenah cahaya deri lensa bisa abelih mantul dek attas ben bisa e jheling deri viewfinder. Prosesor kamera jiah bisa ngalak informasi se e olle'en neng sensor digital terus ngobe ajiah dheddhih format se sesuai. Semarenah jiah prosesor nolesaghinah otabeh nyempen neng memori card se bedeh neng delem kamera. Kabbhi proses jiah keng kejadian e delem bektoh se cek singkatteh, ajiah nek beberempah detik tok kanak!


Olahraga se palaeng ghampang manorot kulah gheggher ka aberkak seh. Sebab aneka settong hal se paleng manossah lakoneh ban ghampang jaruah e lakoneh sareng sapah bein. Laen manabi sampeyan kodhu alanggoy kan pastennah ajher ghellun nyellem ban carannah anyabeh neng dhalem aeng. A berkak otaba a lari ka'dhinto keng coman nangghuy kakoadhen otot ban pernafasan se ka'dhimmah neka hal se penteng manabi e lakoneh. Pan saponapan hal se maghabay oreng jareya lakaran bisa a berkak neka manfaattah rajeh. Biasannah se ghebey program diet otabah a lamar lakoh neng kedinasen pastenah bhutoh sorat kasehaden ban e tes mangken neng dhalam proses rekrutmen jareya biasannah a berkak. A berkak samangken daddhi sala settong carannah para perusahaan ghebey nengghu kapasitas kasehaden nah manossah.


Teppak kuliah lambak saketar semester 1, kaula selalu meyos ka  kennengan organisasi karawitan amargha kaula senneng merenge musik tradisional napah pole se anyamah Balungan. Biasannah kaula neka meyos ka roangan saketar pokol 4 lastarennah kellas jaruah. Lajuh KA roangan karawitan Keng terro nyobak maen alat musik jareah. Cara maennah ghi lomayan mlarat kyah manorot kulah ban neka ryah bedeh notasinnah dhalam a maen jareya. Manabi musik jareah terro e molaen kodhu e awwali sareng ajak ajak se amonye dhari notasi 65553 5. Manabi jhak ajhak aneka amonye sadhajana kodhu ngeteg ban musik bhakal e awwalin dhari Balungan ghellun e toroen sareng monyet se laennah.


Biasanah ghebey bu-ibu se andik anak kenik, liburan nyambih nak-kanak riyah abek marepotdhen. Misallah mon ngajhek anak entar ka pantai. Ebok kodhu nyiapaghi kaparloan nak-kanak engak klambi becca, klambi kerreng, handok, alat mandih, in-mainan se tak rosak mon kenning aing. Sabenyak ruanh bein ghitak masok kakanan ben jhejen. Ghitak mon nak-kanaken bede lebbi dheri sittong. Samarenah nyiap aghi kaparloan nak-kanak, ebok ghi' ambhu nyiap aghi kaparloan abe'en dhibik.  Laen pole misal nak-kanak andik panyaket dhibik engak asma, alergi otabeh se laen. Kodhu nyiapagji obat-obatan kiyah ghebey e sambih. Aruah se ghebey bu-ibu biasanah sengkah mon e soro entar liburan ka kennengan se rammih ben tak lengkap fasilitasseh.


Alat-alat olahraga benni ghun gebey oreng binik tape ghebey umum, bisa oreng lakek bisa kiah gebey oreng binik. Bela ben dina seneng amarga mon tak paham cara anghuy alat olah raganah bisa e ajerih masoh oreng se la lebi paham dhedina nyaman bisa kenal oreng anyar ben oleh elmo baru polana e abeleih kiah manfaat deh alat-alat olaraganah. Dina ben bela kadeng ketemuh kancah kelassseh neng tempat gym. Bela ben dina entar ka tempat gym menghabiskan bektok paleng abit tello’ jem, dina ngocak ka bela mon tak apelluan ben apangrasah sakek jhendi mole amargha takok adhe’ ghunanh nge gym mon gun sekejik.


Bennya' oreng ngobu koceng tapeh ta' bennya' oreng ta' taoh dha'remah caranah nanganih koceng se terpa'en sake'. Badha bennya' penyaket koceng, selaen polanah scabies, badha kiyah virus-virus se mamateh. Bennya' koceng mateh polanah ecapo' virus. Delem bektoh 2 areh mala kadeng saareh mateh. Ta' heran mon tingkat mastenah koceng se ecapo' virus lebbhi ceppet. Sala sittung virus se mamateh koceng nyamanah virus demam distemper. Biasanah gejalanah e tandeih lebet kejang otot ben seksek nyabenah, colo' angangah,  ben kalowar copa. Kadeng koceng ta' ende' ngakan so ngenom. Virus riyah sabenderreh bisah e paberes, mon langsung e tangannih ben e ghibeh ka dokter keben.


Keng badana tipi seteya, oreng nyaba' iklan sakone'. Neng tipi, bharang se ejhuwala ban terro bannya'a oreng tao arowa la sakone' ban ngorange. Polana tipi arowa la kala seteya ka youtube otaba kala ka platform laen. Se bisa bannya' oreng negghuna. Kadhang engko' seteya abak sengka se ngodi'enna tipi polana la bada neng youtube. Tape neng tipi se penteng arowa siaran langsongnga. Mennangnga ghun jiya. Mon oreng se nyaba' otaba makalowar bharagnga neng tipi kaangghuy ejhuwala, arowa la ta' paju. Tabaran neng platform laen arowa polana matabar argha moda. Banneyan ban tipi se najha' pesse larang ka perusahaan se andi' bharang ajiya.


Manabi sampeyan senneng ka reng laen, se ka'dhimmah jareya lakaran pemaen ban jhago manabi olahraga jareya kuah kodhuna lakar la ngabes sampeyan, sebab sampeyan kodhuna lakar bedeh motivatorrah ghebey semangat a pede ghebey kasehadhen. Manabikulah paleng senneng manabi e pakon nengale oreng se senneng gym. Kalabhan dhari jareya daddhina kulah ghaduwan semangat se rajeh manabi entar ka gymm sala settongah ghi terro mabentuggeh badhan se koros neka. Badha pan saponapan pelateh neng media sosial akadhi tiktok neka se ampon la daddhi pelateh se handal ban la ampon kasohor samangken ban trending maloloh neng tiktok. Ban pole lakaran se anyamah nyennengen olahragawan jareya tantonnah sampeyan kodhu bedeh hasellah ban lakaran la abhukte nyatah.


Bhakto jhaman ghi' dhe' adhe'eng corona neka, kulah kan ajuel pettes Madhureh se eka'dhimmah neka lakaran kulah juel melanah hal jareya se bisa kulah lakoneh manabi sadhajana lakaran lok bisa e ghaduwen napah pole pas krisis jaruah. bannyak sarah karogien se kulah alamaen bhakto paneka. mela dhari sadhajana oreng se bisa kita tengale epon antarannah lok sadhajana oreng bisa koat. Bhakto taon jyah kulah keng coman la nanges terros sebab kadhinapah carannah bisa bangket dhari katerpurughen se eka'dhimmah neka lakaran lok bisa e kendali aghin. lajuh dhari paneka, kulah ghaduwan semangat se tengghi ban aneka daddhi jhalan kulah bisamolaen hal se anyar pole ban konsisten.


Mayu entar ka ghuwa ngerrong e Tuban kana'. Bakto engko' kadissa Ghuwa ngerrong reya lebura banne polana ghuwana, tape ebabana bada aeng se eppol maso jhuko' ja-raja keng ta' tao nyamana jhuko'en. Mon kadissa melle rote baruy otaba bighina kapo. Ontallaghi ka baba langsong ekarebbhunge maso jhuko' arghana moda ban bisa asdaka ka keban. neng attas aeng e ghuwana bannya' bhudbherru se ateng-klatteng mon engko' se tako' ka tekos ta' bangal manyemma' ka jiya polana marenges enga' tekos. ango' nyaba' soko e aeng pendha' eke'-kekke' maso jhuko' tang soko. ya'-ghliya' da'remma da'iya rassana soko. ebhit-ghribhit jhuko' reya poko' se ta' bisa ekaloppae dari ghuwa Ngerrong.


Daporra reng dhisa, bida bi; daporra oreng kotta. Daporra reng Dhisa biasana raja otaba lebar. Kennengnganna bisa makompol oreng bannya'. Mon ghun duwpolo oreng cora' ghi' kabhuwwa'.  Monla bada koloman, ta' bannya' reng bine' se bada neng dalem dapor. Tape ma' ta' segghut ya neng dapor reya bannya' reng lake'en. Kake pagghun tao arapa ma' ghi' pagghun bannya' dayya? Ya polana, neng Madhura dhibi' oreng bine' ban oreng laen epalaen lakona. Mon reng bine' kabannya'an lakar soro ngennengnge dapor, kasor, ban ngurus ana'. Mon reng lake' bagiyanna alako. Dhaddhi sateya kadhang ghi' bannya' reng bine', otamana na'-kana' ngoda asowara polana ta' enda' dhing kalakowanna reya esa-pesa bi' reng lake'. Koca'en, reng bine' areya andi' peleyan dhibi' se bisa masenneng aba'en dhibi'. Ta' terro monla etor-ator marghana lakona se ta' pada bi' reng lake'.


Peraoh ajiah sala sittong alat transportasi s ebennyak e angghuy ghebey wisata neng daerah pantai otabeh songai. Peraoh andik bennyak macem jenis ben okoran, molaen deri peraoh kennek ghebey nampong neng songai sampe peraoh rajeh se bisa ngakomodasi bennyak oreng sekalean. Peraoh ajiah peleyan se teppak ghebey awisata neng daerah pantai otabeh songai polanah andik kemudahan e delem hal parkir ben akses dek kennengan wisata. Selaen jiah, peraoh kiah merrik'in kasempaten ghebey nikmatin pemandangan deri semmak ben lebbi semmak pole bik alam. Bik peraoh, oreng bisa nikmatin bennyak keindahan alam neng daerah pantai otabeh songai, akadik kok-jhukok se arenang neng bebenah aeng, kak-bhungkak'an se ngejulang tegghi, otabeh amparan paser pote.


Buya Hamka ajiah tokoh karismatik se asallah deri Minangkabau se e kenal polanah dheddhih tokoh Muhammadiyah, ben sempet ngejabat dheddhih Ketua Majelis Ulama Indonesia otabeh MUI se paleng pertama. Teppak taon 70-an sampe 80-an, Hamka kiah e kenal dheddhih oase rohani lebet siaran - siaran radio. Buya Hamka lahir e jheman hebat pertentangan kaum ngodeh ben kaum tuah. Kaum tuah ajaih golongan Islam tradisionalis se percajeh jhek aghemah lok bisa e pesaaghi deri pengarunah adhet, tebhenah ghik ngeyakinaghi kepercayaan dek nenek moyang ben laennah. Sementara kaum ngodeh ajiah sebhuten ghebey para reformis Islam se terro ngebherseaghi kawasan Minangkabau deri belenggunah adhet.


Oreng paneka manabi odhi' ghi kodhu ghaduwan amalan se bisa e tarema sopajah mangken neng kaherat ghi' bisa ngendungin sangoh makeh kita la ampon mateh. Kabdha'annah manossah neka jughan a lantaran bedeh hubungan timbal baiggeh ghi. Odhi' jaeya lakar kodhu bedeh hubungan timbal baliggeh ban odhi' neng attas dunnyah neka kodhu a berrik manfaat ka sadhajana ommat. salah settongah ghi bisa nga wakaf aghin tana ghebey pembangonan Masjid. Kabda'an masjid jareya lebbhi a ghuna ban bannyak manfaattah amargha amalah paneka bisa salanjengah ban ros terrosan maggih oreng se ghaduwan paneka la ampon a dhingghal omor. Daddhi torreh manabi sampeyan ghaduwan tanah makeh sakonek bisa e bangun masjid sopajaha daddhi amal se sae.


Bedeh kiah oreng se ngocak, engak jhek se e kaghebey ben a jhuel ajiah kopi. Kabennyak'an oreng se melleh lok taoh kadik apah kopi se saongghunah nyaman jiah. Ben mereka bedeh kemungkinan melleah kopinah hedeh make teppak jiah ghik ongghe dhiddhik arghenah. Mereka ngara bisa jadi mejer ghebey kenyamanan se e kaghebey, tapeh ajiah tak kerah ngamanaghi abek eng hedeh e delem kelakoan se stabil otabeh madeteng bhejeren se lebbi beccek. Hedeh bisa jadi akhirreh sakek, kecewa, bik ka-lokah nneg abek deng hedeh ben nyoba nyareh kelakoan se laen. Teppak kabennyak'an kancanah hedeh le odik nyaman, bik kelakoan ben bhejeren se stabil. Lakar, engkok nantangen kabbhi barista se merrik positif komentar neng dinnak. Tapeh apah se ra-kerah dheddhih pijaghennah hedeh selanjutteh neng dhunnyah profesional ben finansial? Kabennyak'an barista nyewebbeh "engkok terro andik kafe dhibik". Le pekker pole bhein.


Mon aba'en ta' tao bhidhana masjid, musolla, ban langghar bi' engko' ebala'na. Musolla reya rajaana dari langghar ban kenne'an dari masjid. Langghar biyasana ghun cokop sakalowargaan otaba sabhalaan, musolla reya bisa buwa' oreng sakampong (banne sadhisa), tape masjid bisa buwa' oreng sadhisa ban bisa ghi' leggha. Manangka langghar ekaghabay dari perreng otaba ju-kajuwan, musolla la ekaghabay dari bhata ban la aropa gheddhung, atabinh bhata. E Madhura kabada'an musolla la abak rangrang amargha setiya bannya' masjid. Oreng la bannya' kellar maddhek masjid, ban bisa menta amal kaangghuy pamaddhkghan masjid. Mangkana ta' osa kasambu' mon eyembong otaba lan-jhalan raja e Madhura bannya' oreng negghu' cantheng ban esiyaraghi ngangghuy corongan kaangghuy menta amal. Musola setiya la bannya' ta' eyangghuy sabab sakabbhinna eyalle ka masjid lalampa'an se abau aghama.


Bedenah bennyak cara e jheman semangken sajjhen magempang dek kaodik'annah manossah. Bedenah internet, koran, ben majalah meceppet bereta deri man-kamman. Contonah ressep kakanan setiyah bennyak bedeh neng internet kaden website sampe youtube, bedeh aplikasi khusussah kaden cookpad, ben bedeh jugen neng koran otabe majalah. Ressep kakanan jiyah le gennak molaen deri bahan se ekeparloagih sampe cara agebey le etoles kabbhi. Coman, bennyak oreng se lebbi meleh negguh oreng amassak lebet youtube ebendingagih mecah resep massakan neng koran. Margenah mon nengguh youtube lebbi lebur polanah bedeh video ben suaranah, deddhi se ajelling lok tobuk. Selaen juwah bedeh kolom komentarrah se bisa egunaagih gebey atanyah pola deri video youtube se korang jelas.


Rojeg Pandih se badhi neng disah Sapolo kotta Bangkalan ka'dhinto ampon kasohor dhari jaman lamba'. Asmana epon rojeg pandih amargha kuah otaba pettes nekah duh cek bannya'na dele ekapandih. Buannah epon acem macem, badha temon, kates ban laen epon. Abdhina ngajeg tan taretan se badha e Bhangkalan ka'dhintoh tor ngarassaen rojeg pandih paneka manabi ka Sapolo. Soal rassah ampon unik ban laen dhari salaennah. Ban epon se ajuel ghu tak ce' lebur ban ekasennengeh lagannannah. Manabi entar dha' Sapolo sampeyanjha' kalep jughan ngajeg kaloarga. Amargha rojeg pandih paneka bannyak essennah manabi e dha'ar sorangan rassannah bannyak gelluh. Daddhi jha' kalep ghi meyos ka Sapolo tor ngarassaen se ayamah rojeg Pandih


Samarenah totop du taon polanah covid, satiyah Museum BI mukka' pole ghebey masyarakat.  Museum riyah bede ning Jalan Pintu Besar Utara Nomor 3, Taman Sari, Jakarta Barat, sittong lokasi bik kawasan wisata Kota Tua. Sabelun dheteng ka Museum BI, oreng kodhu abhele ghellun ka kontak WA ning nomor 0812-9157-3940.Mon mahasiswa otabe pelajar bisah masok gratis mon bisa nunjuk aghi kartu pelajar otabeh kartu mahasiswa. Rombongan bisa kiyah olle tiket gratis mon bisah nunjuk aghi sorat. Kabbhi se masok ka museum kodhu vaksin lengkap. Museum riyah e bukkak bede 3 sesi. Dhedhi bisa kareh mele entarah ning sesi berempahnah se cocok moso jhem deteng ka museum beng-sebeng.


Melanah dhari kagiadhen se paleng ghaduwan manfaat jareya engghi paneka olahraga manabi caen reng madure neka a pede. A pede biasannah se elakoneh engghi jareya magerrak badhan sopajha bisa agulih ban amkaloar pello. Hal neka bisa masehat ka badhan manossah alantaran hal jareya bisa ghaduwan manfaat se rajeh bagi oreng se ngalakone. Manfaat paneka lok bisa e kaangghuy sareng re saare jareya, namong manabi la ampon kebiasaan daddhinah bisa makaloar manfaat se sae. Bhagi jantung ban manabi reng binek otaba reng lakek jareya bisa ma awet ngodeh. Hal nek sampeyan kodhu lakone e ban sabbhen areh tangenah tedhung buruh e gerressah rassannah olahraga jareya manabi ben areh.


Bhakto kaula merenge khotbah Jumat an dhari dhalem Roma, rassannah olleh santabhan dhibi' ghabay kulah se daddhi manossah jareah. Essennah ka'dhinto nyiap aghin sangih ghabay kita mateh mangken. Kulah langsung engak apa Bein se eklakoh sareng dhan kulah selamat odhi' neng dhunnyah ka'dhinto mun tak laen engghi Paneka dhisah se rajeh. Kulah langsung engak dhabuannah khotib paneka se maghabay kulah langsung lok nyaman badhan sebab rassannah ampon Laen manabi enga' ka dhusah. Namong manorot kulah aneka jareya settong santabhan se bisa masadar ka dhan kulah manabi odhi' neka Lok selamannah abit. Sadhajana mangken bhekal abelih sareng carannah bhi'dhibi 'edeng. Kita cokop aghin sangonnah pabennyak tor selamed.


Steak ariyah kakanan dheri deging sapeh biasanah, tapeh akhir-akhir riyah bede kiyah se ngakan deging ajem ben juko' ekaghebey menu steik. Steak asal katanah deri bhesah skandinavia se artenah ketthoghen deging se tebbel se e panggheng. Bede 6 macemmah deging steik ariyah sirloin, tenderloin, rib eye, flank ben tomahawk. Se biasanaha benyak ejhuel ning reto-resto steak ning Indonesia riyah se jenis sirloin ben tenderloin. Kabenyaan steak e kettok sajejer tegal loros moso orak degingah. Ning Jakarta argeh menu steak acem-macem dheri se ghen 20 ebuh sa porsi sampek bede se ghen 70an ebuh sa porsi. Steak biasanah e pangghen, maskeh bede steak se e ghuring.


HP jhaman samangken ghi lakar ghi canggih kabbi, pokok pa apah neka la ampon bedeh neng tanang kabbhi. Kabannya'an se angghuy setyah jyah hp se eka'dhimmah regghennah neka ghi tengghi. Akadhi Iphone, Samsung se eka'dhimmah neka nelay juellah la ampon se langnge'. Mela dhari paneka kan la ampon bannyak jughan ghi hp se eka'dhimmah hp neka bisa nge zoom juah ghambhar se ekadhimmah neka jhau bisa daddhi terrang ban nengale ngalaloe lensannah hp jyah. Contonnah epon akadhi Xiomi neka bannyak sarah oreng se ngangghuy soallah kacangghiannah neka lakar la jago ruah, ban pole neka ghaduwan reggeh se bisa nga jhangkau dha' kalangan se mabhe jaruah kanak.


Zeman setiah bedeh se ekocak food blogger. Apa jiah food blogger? Oreng se andik kesenengan ngakan ben seneng noles. Deddhi apah se e kakan jiah bik food blogger e toles. Biasanah oreng jiah noles neng delem kennengan se ekocak blog otabeh neng media sosial engak FB, IG, ben benyak pole. Selaen noles kakanan biasanah noles kennengan ngakan se nyaman e dimmah. Bedeh kiah gember neng delemmah jiah makle oreng seneng se meca-ah tolesan jiah. Selaen delem tolesan, lakonah food blogger bisa kiyah a gebey video. Deddhise e video jiah molaen derih kennengah, kakanan, arghenah, nyaman enjek-eng, ben apa se lebur neng jiah.


Kulah lamba' toman kan nanges ka ebhu sareng ramah se terro melleah laptop neka dele lok andhi' kancah sakeng dhari kulah lok ghaduwan jaruah. Mela dhari paneka, reng seppo kulah neka dhele nyareh penjeman pesse ghebey kulah ghaduwan latop. Namong laptop se ebellih jyah laptop bekas ban la ampon rosak jaruah, daddhi la bannyak sarah se kodhu e pabecce'. Kulah nannges neka neng kamar, arapah laptop rosak mak ebellih neka dhari dhimmah jhalannah. E tipu kancannah dhibi' sebab mode, anapah mek tak melleh selarang bhein se jhau lebbhi sae keadaannah. Saenggha lebbhi ceppet awet, namong la ampon kadhong ban la ampon keburuh ebellih ghi lok anapah.


Aghabay kerres paneka ternyata lok ghampang ban badha variasi prosedur tata carannah ngebey ka'dhinto. Paneka proses se ce' rengkessah, Pilah besseh jareya se daddhi bahan dasar tor ebecco otaba e panas aghin sampek asonar ban tette lang olang kaleh ghabay Muang kotorannah. Manabi la ampon berse, besar jareya semmoh e tekkok akadhi huruf U tor e sesep aghin sareng lempengan khosos neng dhalemmah ka'dhinto. San marennah dha' neka lepedden jareya e tekkok tor e tette sakale agghi' ban e panas aghin jughan. Manabi la peppe' tor lanjhanv lajuh e panas aghin pole tor peple' aghin sampe' ngalanjhang jughan ban saterossah e olangen pole.


Bannya` kasus balita korang gizi neng Indonesia. Salah settongnga korang senneng balita se ngakan sayur ben buah. Ariya dhaddhi PR ka emak-emak rumah tangga sopaja merhateaghi pola ngakanna tang anak. Ta` parlo larang mun ngakan, sepenting ghengan otabe buah ben jhuko`na. Se paleng dhaddhi masalah ye korangnga nak kanak ka sayuran. Ye kodhuna beremma carana sayuran kodhu maso` ka bhadhanna anak, bisa e ghebey dhaddhi bentuk laen, misalla nugget sayur, stik sayur krispi  ben bola-bola nasi sayur misalla. Ghunaaghi keratifitassa para emak se endi` anak Balita ma` le pertumbuhan ben perkembangan anak lebbih bhagus pole. Kodhu penter "ngakali" ola`an sayur sopaja anak terbiasa dhujan ka sayuran.


Lambenah teppak eng kennek jiah engkok sabbhen lagghuh mettek TV. Sang tangngeh bhu sobbhu sekitaran kol 5, engkok paleng lebur nyeling GlobalTV polanah bennyak kartun sabbhen lagghuh. Se deri kok 5 jiah bedeh Chlak Zone se Rudy Tabootie bik cah kancanah. Semarenah jiah lanjut dek Spongebob deri kol 6 sampe kol 8. Kadheng yeh mon teppak komatteh, engkok lok endek asekolah polanah terro negghueh TV tok. Adek bik Ennyek bik Aba engkok le e ombheng ben kami dheddhih akarkar. Lambek mon teppak bedeh tang kakek se e sambhit Aba kiah, engkok degher e pecot male endek asekolah. Polanah engkok cek malesseh asekolah.


Manabi meyos ka Jogja salaen entar ka Malioboro bedeh jughan wisata se rammeh oreng entar. Objek wisata paneka lebbhi ka alam Jogja se loar biasa. Engghi, Pantai Parangtritis otaba Parangtretes. Pantai sejuta ommat ghabay healing otaba coman nekmat aghin alammah Jogja. Objek wisata neka jughan badha kennengan pemandien se esebbhut areng Parang wedang se dhabunnah bisa maelang penyaket salah settongah so lessoh sareng penyaket kolek laennah akadhi tel ghatel. Neng Parangtretes ka'dinto ampon la gennek badha ATV, kereta kuda, nompak jeren, foto-foto, ban sewa'an laennah. Manabi entarrah ka Parangtretes jha' kalep kalabhan persiapannah. Antara epon, biaya, kasehadhan, ban tojjuen se terro e dhatenge.


E Bhengkalan bedeh mie peddhis otabeh mie setan se cek larisseh. Nyamah berungah Mie Mandes. Ajiah mie setan se pertama kaleh mukkak neng Bhengkalan teppak som-osommah mie dhis-peddhis neng bennyak wilayah neng Indonesia. Noro'en Mie Mandes, marenah sajen ngejamur tong-sittong rung-berung mie peddhis mukkak kiah nneg Bhengkalan. Keng se bisa tahan pajuh sampe setiah ben lok notop polanah seppeh, ajiah bisa e bitong tanang. Soallah neng-kennengan akadik jiah biasanah keng nyuel kennengan. Laennah bik mie mandes, rassanah nyaman ben konsisten. Reng-oreng sampe setiah lebur entar kassah. Variannah sajen bennyak. Dek-adek eng keng sittong bernah. Mie peddhis lok pakek kua, setiah le bedeh se akua.


Sampeyan oneng kuping gajah njek seh? oneng pasti lah, kakanan ghi' bhakto nak kanak se paleng cremmet maghabay ghigih kulah potong. Bhakto paneka kulah entar ka oreng remoh sareng ebhu. Kulah duh cek semangatdeh nengale kuping gajah ka'dhinto. lajuh e parenge sareng toan rumannah. e bhegi ka kulah, sareng kulah e kekke' lok dhik pas, duh mak pas teggiren akherrah e kekke' bhik cek kuatdeh lajuh potong tang gigih, adek nanges e romannah oreng. pas lajuen e alem sareng reng oreng  e parenge ladrang. nah neka jhajan jadul se nyaman ban ghampang e kekke'.Bisa jughan ngara ghabay ka oreng seppo.


Manabi panjhennengngan oneng Mango Sticky Rice tenyatah neka coma plotan se eberri' pao. Biasannah oreng Madhure nekah manabi ngebey plotan pateh cokop ngebey plotannah ban e berrik' pateh massa' se eberrik guleh, daun pandan, sareng buje diddhik. Manabih jhajhan se ekamaksod jariyah keng coman etambai pao tok. namong pamelean paonnah ka'dhinto se nantoaghin nyaman ntennah. Resep pah ghi cokop plotan, pateh sareng pao bisaos. Namong camporan kuah patennah neka eberrik daun pandan, guleh, sareng buje. Nah, samangken ghi' teppa' osom pao daddhinnah, bisa mele ban nyareh pao se paleng nyaman ban manes abadhi jhajanan paneka. Bisa ngangghuy pao ghaddung otabah pao manalagi. Nah neka ae.


Engko' perna eyonjhang oreng. Neng dalem onjhangan ajiya, engko' eberri' kamar ghabay ngenep. Engko' bhareng bi' tang kanca. Da'-ada'en engko' ta' nyangka jha' kennengnganna raja. Dapa' ka bang-labangnga engko' bi' tang kanca posang nyare labang se bisa ebukka'. Engko' sampe' mokka' labang se lakar ta' bisa ebukka'. Abit le-toleyan. Ka bara' ka temor. Pojhur tada' reng jhelling. Entar pole engko' nyare andha se ta' osa atengka'. Pojhurra pole bada oreng kalowar dari dalem. Engko' langsong atanya ka oreng jiya. Eberri' tao. Mare olle kamar neng Hotel bintang lema' se anyama Luminor Sidoarjo. Dapa' ka labang kamar engko' ghi' posang pole. Posang carana mokka' labang. Haha. Tang kanca sampe' aghella' malolo. Ta' abit dayya pas bisa. Nyatana ebukka' kodhu ngangghuy kartu.


Cireng ariyah jhejhen se asallah deri Sunda otabe Jebeh Berek, bennyak oreng dhujen ngakan cireng riyah polanah rassanah nyaman ben lok gebey tobuk. Cireng riyah bentuk'en gepeng bernanah pote mon segillok'en e guring, mon mareh eguring bentuk'en koneng emas ben rassanah kenyal neng delemmah ben gering e luarrah mon ekekkek tak liak. Cireng riyah egebey deri tepong kanji keng lok ngangghuy tepong terigu. Mon terro lebbi seddhek adonan cireng bisa etambahen odeng se mareh ealosagih. Biasanah oreng se ajhuwelen cireng riyah le lengkap bik pettes bumbunah. Ngakan cireng riyah nyaman mon teppak gik ngak-angak, cireng bisa deddhi gukgangghuk mon bektoh kumpul keluarga otabe kancah.


Pantai Kuta ajiah sala sittong destinasi wisata populer neng Bali. Keindahan pantai se eksotis bik bennyak macem fasilitas ngebey bennyak oreng tertarik ghebey entar akelenjer dek pantai riah. Sala sittong kelebbiyen deri pantai Kuta ajiah lokasinah se ghempang e jangkau. Pantai riah bedeh neng nga-tengnganah kottah tebhenah lok sossa ghebey depak dek kassah. Selaen jiah pantai riah kiah naberin pemandangan alam se cek gentengah. Paser pote se lembuk bik ombek se tenang ngebey pantai riah sempornah ghebey kennengan tai-nyantai. Raddhinah pantai riah lok keng narik wisatawan delem negeri ghebey entar, tapeh kiah terkenal sampe dek luar negeri. Pantai Kuta ariah dheddhih destinasi wisata se pol bik ris-turis mancanegara.


Mon hedeh seoreng backpacker se teppak nyareh penginabhen se cocok ghebey hedeh, maka hotel Taro ajiah peleyan se tappak. Ngenep neng hotel riah lok cuma merrik hedeh fasilitas se nyaman ben bherse, tapeh kiah hedeh bisa ngerassah aman ben e lindungin. Neng hotel, hedeh bisa olle fasilitas akadik kamar se luas ben bherse, kennengan tedung se nyaman, akses internet se cepet, bik fasilitas akadik kolam renang ben ruang fitness se bisa hedeh manfaataghi ghebey nyantai marenah alengleng kottah. Hedeh kiah bisa olle layanan 24 jhem deri staf hotel se ngebhentoen hedeh bik kabbhi kabhutoannah hedeh salama ngenenp neng hotel riah.


Are massa' neng attas cetak. Cetak cora' leddhu'a narema panas se maangos obu'. Engko' noro' emma' ka Mekkasan. Ngoca' melleya messen. Se emaksot emma' engko' ta' tao jha' melleya messen apa. Ghun soro noro'. Maske panas, ejakaja mabang tang emma' senneng. Dhingla dapa' ka toko, emma' ajhelling kulkas. Pola lakar melleya kulkas. Jha' reng bharangnga sambi eghu'-tegghu' malolo. Dapa' ka oreng se ajhuwwal, tang emma' atanya arghana messen sassa. Ghan jiya engko' tao jha' tang emma' melleya messen sassa. Etanya'aghi bi' engko' sambi eghaja'i. Arapa ma' melle messen sassa ma'? Pola kake sengka se nyassa'a ngangghuy tanang? Koca'en engko'. Tang emma' todus ngara tako' ekeding oreng, dhaddhi tang kopeng eselte'. Soro neng-enneng bi' emma'.


Bebek Songkem salah settong kakanan se terkenal se asallah derih Madureh. Manabi sampean ngakanah bebk songkem nikah tak osah kebeter dek kesehatannah sampean. Laen derih kakanan bhibhik se terkenal. Anapah mik e kocak sehat, polanah bebek songkem riyah e massak benni e guring. Bebek songkem e massak caranah e tuap. Cara nikah se madeddhi bhibhik lok benyak kolesterol lah. Apapole mun bhibhik e guring ben minyak e attasah 176-190' c, nikah mededdhi aghi minyak guring nyerep dek ka bhibhik. Manabi e massak caranah e tuap, nikah lok mededdhi aghi bhibhik benyak kolesterollah. Mangkanah, bebek songkem riah e kocak kakanan sehat ben nikmat.


Mecah buku pengembangan diri otabeh self-help otabeh slef-improvement dheddhih sittong jhelen ghebey ningkataghi kemampuan ben kualitasseh abek dhibik. Mecah buku genre riah lok cuma merrik pengetahuan anyar ghebey kita, tapeh kiah ngebhento kita male dheddhih lebbi beccek pole e delem bennyak aspek odik. Buku riah bisa ngebhento kita ghebey ningkataghi rassah kepercayaan diri ben ngelebetin tantangan lebet cara se positif. Selaennah jiah mecah buku pengembangan diri kiah bisa ngebhento kita ningkataghi keterempilan, kadik keterampilan komunikasi, ajher, sampe memareh masalah. Mon hedeh terro ningkataghu kemampuan ben kualitas abek eng hedeh, ghen setiah molaen mecah buku pengembangan diri ben rassaen manfaatteh e delem bektoh singkat.


Cara se biasa e lakonen ghebey mettek laptop Windows 10 jiah keng lebet sittong cara se bedeh neng keyboard seddik eng layar otabeh begien pengghir laptop. Ketellok, dentek proses booting otabeh torokaghi langkah prosesseh. Keempak, semarenah proses jiah ben laptop le siap ghebey e angghuy. Mon le mareh e pettek, jhek kelomppaen ghebey nyabut daya esseh baterai mon le parak 100%. Polanah mon pol ghellun ben terlalu dhiddhik kiah lok bhagus. Sebaikkeh ngangghuy secara wajar ben se ghus bhagus bhein. Ajiah bisa ngebey baterai lebbi awet ben lok legghis adek otabeh baterai soak. Laptop se le siap angghuy tandhenah muncul kabbhi shortcut neng dekstop.


Bhakto preien ruah kaula entar ka Sorbhaja a leng leng bein amargha ka paelengan e dhalam roma maloloh. Mangkat lah kulah neka kol 5 lagghu. Lajuh dhari paneka kaula ngakan lontong balap. Kaula entar ka Kebon binatang lastareh jareya entar ka mall neng Royal. A lan jhalan dha' man kamman ban ngaleng lenge sa Sorbhaja rassannah duh cek sennengah. Mareh dha' neka kulah le melleh kakanan khas Sorbhaja napah pole mon benni roti kukus Surabaya ban roti lapis. manabi melleh neka neng toko Rasa Coklat, aneka rotennah lakar semmoh nyaman dehari lapis kukus ban lapis legghit laennah namong regghenna lok bisa mereng. Latarennah jareya entar ka kenjeran ban jhu' toju' e dhissah.


Manceng ye salah settong kasennengan se biasana elakoni nak kanak lake`. Pokokna kabbhi lalake` kabannya`an paste pernah manceng. Bede kiya se ta` senneg ka manceng. manceng riya ye pera` noghui bede jhuko` se etangkep dari pancengnga. Pera` ju` toju` adente` bede jhe` jhuko` se nyandher. Mun la ngenning jhuko` sennengnga ta` katolongan. Apapole pas olle satemba. Ye bisa apesta sa kampong. Dari kasennengan manceng kiya saenje`na bisa irit ka pengeluaran ngakan. Mun misalla ta` endi` pesse pas terro mancengan neng tase`, ye panengnga dari kasennengan riya pas olle jhuko` ghibe mole, bisa ekakan bharang keluarga. ta` usah ambhu melle jhuko` neng pasar. Otabe ye bisa ejhual kiya ka tatanggha se terro melleya.


Mita ngelencer dek Batu Malang teppak preian sekolaan kalaben bik keluarganah. Edhissah Mita ngenep tellok areh, bennyak se eajek dek Malang jiyah, bedeh Ramanah, Ebhunah, Kakak bik Alek'en Mita. Mita bik keluarganah posang terro ngeneppah edhimmah neng hotel otabe neng villa. aherra Ramanah Mita nentoaghih mon keluarganah ngenep neng hotel bein. Kennengannah hotel se epessen riyah bedeh neng semmak'en Selecta Malang. Rama so ebhuna Mita pessen duwek kamar kaangghuy tellok malem jiyah. Mon ngenep neng hotel riyah teppak'en gulagguh bedeh esedia-agih sarapen kakanan. Bernanah kakanan ben enoman mon neng hotel riyah acem-macem. Mita sareng kakak ben alek'en lakar cek sennengah mon eajek ngenep neng hotel.


Pramusaji secara umum e arteaghi karyawan otabeh karyawati se andhi' tugas nantos tamoy, aghebey tamoy aromassah e sambut bhegus ben nyaman, ngala' kakanan ben enoman, magi kakanan otabeh enoman ka pelanggan, ben nyiap aghi so abherse'eh tempat ngakan. Pramusaji aropa'aghi kalakoan se badha e begien se ajhuel kakanan ben enoman nga' restoran, pelayan kakanan, ben Bar. Profesi riyah kakuaten otama delem pelayanan se a sifat alakoh bhereng ben koduh teliti. Oreng se deddih pramusaji koduh andhi' kesadaran sosial se tenggih, andhi' kabiasaan se bhegus,  bisah acaca se teppa' ka pelanggan, koduh ramah so sopan, koduh siap alayani pelanggan, ben koduh andhi' jiwa dhegeng.


Kadhinapah sopajha lares sarah manabi awel juwel neng onlenan ka'dhinto ban sadhajana neka bisa lares manes ?. tantonnah neka bedeh elmonnah se eka'dhimmah hal jyah lok. kerah bannyak reng taoh manabi lok e cobak ghellun sabelummah. Pan saponapan oreng lakarann lok bisa oneng pasabbher bhein manabi awel juwel apah bhein jyah se sampeyan lakoneh. Carah lares ka'dhinto cokop nga manfaataghin kabadha'an sosial media kadhi instagram, tiktok otaba fb. Melanah sosial media neka sadhaja lakaran la ampon hits e man kamman ruah, daddhi bisa masok napah bhein. kabadha'annah jyah bisa ngamanfaat aghin reels, otaba snappah neng instagram jaruah sopajha bisa sampeyan oladhin pole.


Sengko' mon entar dek Kecamadhen Sepulu sereng nyepper dek berung se ajhuwel soto tongkol. Soto riyah andik rassah se unik, margenah eghebey deri suwiran deging tongkol se mareh eguring, keng magghi deiyeh lok abeu ames polanah kuanah eberrik'in jeruk nepes. Argenah cek modenah coman sepolo ebuh le olle semangkok bik essenah cek soghinah, selaen bedeh deging tongkol, bedeh pole mie koneng, cambe, gubis, lontong ban beng guring. Sengko' mon entar dek kakdhissah ngajek tretan teros ngandok ngakan soto tongkol edhissah sambi ajelling tasek, polanah berung soto tongkol riyah esemmak'en penggir tasek. Manabi cah-kancah ajhelenan dek Kecamadhen Sepolo kodhu ngecepen soto tongkol riyah, rassanah se nyaman sambi ngakan e seddik'en tasek, mon ampon lastareh arassaen dha'erren soto tongkol nekal pas lok kerah kastah polanah nghebey ateh bungah.


Mon teppak acara lomba olahraga kaden PORSENI otabe acara olahraga ben lomba lainnah ariyah bennyak se netar negguh selain wasit otabeh jurinah, tentonah bedeh bennyak oreng ben sellak rammeh oreng. Se deteng molae tim laben, guruh sekolanah dibik sampe guruh luar ben cah-kanacanah. Negguh pertandingan langsung deiyeh riyah bisa nambah semangat dek oreng se atanding otabe tim se amaen polanah arassah olle dukungan deri oreng-oreng. Nonton olahraga deiyeh jiyah biasanah lakar deri lagguh sampe sore, pasteh selaen sellak kiyah ojeng panas apapole mon tandingah nneg luar ruangan kaden neng lapagan, tapeh mon terrpo ngerassaen leburrah nonton oreng lomba langsung lakar kodu deiyeh.


Manabi manorot kulah neka lakara sadhajana jareah bhutoh kancah se cocok maghabay kancah abadhi ngoladhi nengale pertandingan olahraga se cocok sareng kita jareya. Melanah pan saponapan kaleh kulah nengale pertandingan neka kadhang lok cocok sekaleh sareng kancah jareya kadhang lok nyambhung sareng apah se kaula sennenge ban merenges kyah lakaran lok nyaman sekaleh. Namong manorot kulah kita jyah kodhu norok aghin jughan perkembangan olahraga neng Indonesia, akadhi olahraga bal balan neka se eka'dhimmah kodhuna Liga Indonesia jyah kodhu juaran pokok eng. Manabi bisa ghi, kita kodhu daddhi toan ruma dhalam ajhang perlombaan paneka, saenggha hal jareya lakaran kodhu e tengale bisaos ban kdhu e peraten aghin pole ja' asal narema kamennangan bisaos.


Lomba olahraga apa bhai mun kelas internasional otabe lokal ta` maolle pesertana mun angghuy kodung. Polana olahraga riya makaluar pello ben kodhu cepet gerakna, mun angghuy kodung kan malah emok. Mangkana bede atoran se ma ta` olle oreng agghuy kodung bakto pertandingan. Tape mun sateya bannya`la, mun parlo para` kabbhi cabang olahraga se molae maolle bebini` a kodung, panengnga enga` se e angghep diskriminasi agama. Tape tabhukte sateya binii se akodungan bisa dhaddhi juara otabe bisa masok final kiya. Enga` Defia Rosmaniar, se nyombhang medali emas pas lomba taekwondo sa asia taon 2018. Pertamana pas menang e lomba tingkat asia 2017 Defia a nazar mun menang taon ade` pole engko` angghuye kodung. Pas akhirra terkabul dhu`ana.


Badhannah tv samangken jyah lakaran lok toman bedeh sagenna'ah sama sekaleh. Sadhajana neka tontonananh lok ron sakaron lok akadhi la,ba' pole, se eka'dhimmah kabannya'an jareya ngandhung onsor se nonton aghin ongghu. Ghi manabi sampeyan oneng toreh jha' tengghu tv se bedeh tontonen se lok ron sakaron jareah ban lok ghaduwan manfaat sama sakaleh. Melanah bannyak sarah tayangen se eka'dhimmah jyah ngandhung kakerrasen ban lok ghaduwan pangajharan sama sekaleh. Se eka'dhimmah jyah se nengghu nak kanak kennek ban pole reng sepponnah lok ngawasin kanak ruah. Saenggha lakar bedeh kadaddhiann anak se norok aghin felm karakter se dhujen nokol kadhi' neng tv. Daddhi patengateh bhein ka kita sadhaja neka.


Utama raya, lengkap SPBU, kafe, pangineppan ben tase` se langsung bede e ade`na mata riya. Kennenganna e SPBU Besuki, Kabupaten Situbondo. Ta` pera` bisa istirahat sakejjhe`, tape bisa langsung rekreasi e dissa`. Pengalaman engko` dhibi` pas kadissa` nye nyaman sara. Tiket maso`na mun nompak kereta ghebey ka tase` pera` Rp 5.000,00. Tape mun ajhalan soko gratis. Bede fasilitas parao kene`, prao raja ghebey alengleng ka tase`na. Salaen ruwa kakananna ye nyaman lah. Pelayananna cokop bhagus pas bede Masjid ben mushollana. Ro`om ben bherseh. Masjid ben mushollana ye taramot kiya. Oh ye loppae kiya, bede swalayanna kiya. Lengkaplah pokokna. Ngesse bensin bisa sambi ngalencer sakaluarga. Ta` kera kasta mun dessa`.


Mara jhe` ghibe stres mun endi` usaha pas abe`na karogian. Jhe` nyerah, mun bisa ye poter pole otekka beremma carana se odi`e pole usahana. Oreng sukses riya parlo eka enga`, tade` nyamana langsung e attas, tambeh bannya` rogi ben gagal, tambeh abe` dhibi` e uji mentalla ben apa se aghebey rogi. Dhaddhi tao beremma carana ma` le sukses pole, jhe` kasoh ben bhusen alalakon dari kene` pole. Jhe` dus todus ka oreng mun momolan pole dari babah. Setel kopok la kopengnga, Gheggher ruwa lah biasa, kodhu kuat, panengnga Tuhan ta` kera aberri` ujian odi` se alebidhan dari kemampuanna oreng se e uji jeriya. Ba`na kabbhi terro epakuat mentalla ben Tuhan, tape bisa kiya ye okoman, mun jhalan sabellunna salah. Pa sabbhar ben bannya` sokkorra.


E bhen arennah kaula jareya selaloh tangngeh pokol 3 malem kalabhan a bhejeng malam, engghi jareya sholat tahajjud ban hajat. kabiasaan-kabiasan paneka ampon la e lakoneh molae ghi' kanak ban daddhi kebiasaan dhibi' ka dhan kulah. Biasannah kulah tangngeh pokol satenga tello' lajuh mandih tor abhejeng hajat gellun, lastareh jareya a bhejeng tahajjud ban e totop sareng sholat witir 3 roka'at. Lastarennah baru mecah qoran ban ca' beca'an laennah. Kaula neka olle amalan jareya dharei kyae teppak mondhuk ban sala settong ijazah dhari kyae ka moredeh. Marennah jareya jha kalep lastarennah sobbhu je' sampek tedhung gellun sampe' lagguh male olle barokannah sobbhu.


Berung mie ayam neng lon-alon jeh nyaman. Kennengah neng adek eng halte bus lon-alon pas. Kuanah aminnyak ben rassanah manes. Lok akadik rassah mie ayam pada umummah. Keng bedeh se pateh lok nyaman deri pengalaman ngakan dinnak. Teppak pertama kali kassah, arghe ghik 7 ebuh. Mode sarah mon mitong arghe mie ayam neng Bhengkalan kottah. Sala kakannah nyaman kiah ben rammeh. Tapeh sang keduek kaleh entar bik cah-kancah, caretanah arekomendasi dek mereka ben ngandok bhereng, tapeh ternyata arghenah le ongghe sarah dheddhih 10 ebuh. Sala rassanah kadik laen deri se teppak pertama entar. Teppak mejer semmoh ngejjhit bik arghenah sampek nyeling banner takok sala tokang jhuel keng kadik eng padeh. Yeh uwes tebhenah lok entar kassah pole.


Dhabuna Gus Baha' jhaman setiya reya mon mangmang parkara halal haramma rejhekke reya palang. Polana mon pas ebirjhi' ya buruna haram kabbhi. Se ta' haram ghun settong ya areya mon bada ojhan toron dhuli onga' pas anganga, ajiya asli langsong dari Allah taala, otaba namen keddhang, rabat pas dantos abuwa. Mon la massa' buwana jiya kakan Insha Allah halal keya. Tape mon se ngakana nantos  buwana keddhang ya tolos mate keya jha' pas ta' ngakan se laen sakale. E jhaman aher reya se paleng parlo iya areya usaha kalaban jhujhur ban pabannya' sara maca istifar da' ka Allah ma'le mon bada dhusa se maso' ka bhadhan bisa esapora ban epalontor kalaban nyebbhut asmana Allah. Mon alako, lakar mon ena-karena malarat ongghu bharang halal. Mangkan oreng se la posang elekghana pas ngoca', se haram bhai malarat apa pole se halal. Tape jiya banni alasan kaangghuy majhau dari parentana Allah se ngaghunhe langngi' ban bhumi ban se aberri' rejhekke.


Bakto bada neng jhalan, engko' epatacengnga' bi' motor se ajhalan neng engghirra engko'. Motor ajiya andi' kaca celleng. Barna motorra abarna pote. Maske ajhalan on-laon, engko' pagghun tacengnga'. Neng ada' arowa biyasana kan bada soperra. Arowa ejhellingaghi bi' engko' ma' temmo tada'. Tape motorra ajiya ajhalan. Engko' la nyangka jha' motor jiya ngangghuy remot. Maske okoranna raja ban bisa ngangko' oreng, pagghun macalaka' keya mon bada kabel se eror neng jiya. Jhaman areya la ghu-ongghu bannya' bharang se ta' eyarep reya bada tape aghuna neng dalem kaodi'an. Ta' bisa esala'aghi keya mon bada robot motor. Se ghunana pada bi' motor se bannya' laenna. Arowa bisa dhaddhi kalakowan soper arowa tada' eghante robot. Dhaddhi ghun bisa epajhalan dari jhauna. Bisa keya ekontrol dari romana seddheng motorra bada neng jhalan.


Megatron ajiyah salah settong maenan robot se bennyak oreng lakek senneng. Megatron jiyah begiyen deri tarnsformers. Transformers ben powerrangers ariyah jenis robot se bideh maggih ceretanah mon neng film parak padeh.  Se edimmah ceretanah tentang superhero oatabe pahlawan se alaben ben nangkep penjahat. Dedhi mosonah ajiyah monster jahat se kodhuh elaben. Megatron riyah golongan robot neng ceretanah dedddhi se beccek. Nak-kanak lakek se biasanah seneng dek robot deiyeh riyah. Polanah nak-kanak lakek biasanah seneng negguh acara tarung-tarung deiyeh.  Dedhi cocok ben pas negguh jiyah ben andik robot jiyah. Polanah nyeteraagih superhero oatabe pahlawan se alaben ben nangkep penjahat ben menang mon alaben penjahat.


Melleh reng bhareng elektronik lakaran masenneng ka ateh. Bhakto jaruah kulah sareng mbak Kulah entar ka Sorbhaja melleah kepas angen ban mesen cuci karebbeh. Namong salanjhanga badah neng Sorbhaja dibah kapekkeran melanah neka kodhuna lok usah melleh neng seknjeh sebab rang larang, ban pole ghilok ongkirrah manabi daddhi melleah mesen cuci. Tapeh neka ghi' epekkeren ghellun bisa napah bhunten manabi e sabek neng dhalem mobil jareah. Kulah la ampon adhabu sareng mbak kulah manabi melleah eletronik neka angoan neng Bangkalan bein jhek le padeh reggennah ban pole merek kah neeka ghi jughan bhagus keng cokop laen kennegannah melleh neng dhimmah tok.


Kuala e pakon ebhu soro melle TSB neng shopee se regghana lakar le semmoh mereng dhari reggeh neng toko. Akherrah teppak jaruah melleh lah kulanh sareng reggha 180 ebhu, lakar la cek modennah. Marennah jareya, ebhu langsung atanyah ka kula teppak badha neng teras. "Bhing, mareh melleh TSB ghabay tv nha ? Bileh dheteng tokang shopeenah jyah ?". Kulah ghi langsong ngajellas aghin jha' ghilok dhateng ban regghennah kenneng sajyah. Akherrah la toro' oca' ruah ebhu neka, sampek san la dhateng kurirrah lajuh etanyaen. Kadhinapah ryah mas carah masangah, langsong la sareng ebhu menta pasangen ka kurir rah. Ontong kurirrah pelak daddhi lok kobater makeh semmoh songkan.


Engko' lebur mon ajhelling tang mored amaen tembhung. Biyasana bannya' na'-kana' bine' se noro' amaen neng sakola'an. Bada ngara oreng ka duw bellas. Ennem ennem. Monla aberka', dhing ne'-bine' se amaen, arowa pagghun ghenna' bi' wat-towaddhana. Rak-oraghan. Dhingla ekenneng tambu pas labu, arowa banne aserro sake'. Pada atarat keya. Maen tembhung areya tamaso' olahraga se kona, se ekamaen na'-kana' neng sakola'an. Ta' bhuto bannya' alat, kor bada balingkaran bi' ebbal tembhungnga, pagghun dhaddhi amaen. Maske na'-kana' ta' tao amaen, monla kadung eberri' maen sakalean, pagghun menta amen pole darina leburra. Keng bal tembhung areya, sampe' seteya cora' tada' lombana. Mangkana ta' bannya' epadhaddhi ongghuan bi' sakola'an. Olahraga jiya ghun epadhaddhi en-maenan ban bur-leburan.


Serah se tak senneng sareng Bebek Sinjay Madura ? Manabi reng-oreng e loar polo Madhura pasti onengah kottah Bangkalan paneka se esebbhut pertama kaleh ghi bebek Sinjay. Rassah se nyaman ban bumbunah ngaresep sampek ka tolang, se mabadhi bebek sinjay paneka kasohor. Bahkan e sateyap kagiadhan acara resmi e kabupaten Bangkalan paneka esadiaahin Bebek Sinjai. Ban Bupati bisaos jughan sering messen Bebek Sinjay paneka mabadhi acara kagiadhan. oreng Bangkalan apon oneng manabi Bebek Sinjay paneka daddhi ikonnah kottah Bangkalan. Ampon bannyak cabangah, tak parloh repot ka Bhangkalan manabi panjenengan sadhaja dhari loar kotta paneka. e Malang, Sorbhaja, pasuruan, Jakarta ban laen epon.


Soal resep masa`an Indonesia menurut reng oreng se paleng nyaman ben terkenal iye riya rendang. Ta` pera` reng Indonesia, tape reng luar negeri ye ngoca mun rendangnga Indonesia ce` nyamanna. Palappana bannya` ben arassa, utamana rendang reseppa masakan padang. Salaen palappana se bannya`, dhaghingnnga alpo`. Edimma-dimma acara hajatan neng Indonesia para` kabbhi oreng amassa` rendang. Resep turun temurun se ta` bisa e pungkere nyamanna. Camporan lemak ben peddhis se pas e jhile. Sampe`-sampe` kabbhi ngoca` rendang ye riya tandhana mun masa`an khas Indonesia, maseh masa`an Nusantara bannya` macemma. Mun bede oreng asing ka Indonesia maste taona masa`an khas Indonesia rendang ca`na, padahal cem macem dari Sabang sampe` Merauke.


Na'-kana' neng Madhura ghun senneng ka kennengngan se ganteng mon ghabay to-potowan. Neng Ghili Ghenteng bisa eghuna'aghi mon lakar terro ngala'a foto ban ongkos nyabrang se moda. Entar ka Ghili Ghenteng polana nambhu lengka' tase'. Nyabrang nompa' kapal. Kapal arowa bisa etompa' seket oreng. Bisa keya eyesse'e sapeda otaba honda. Entar ka ghili Ghenteng padana entar ka ghili Mandangen. Mon dari labbhuwan, bisa ngakan bakto saabit saejjham satengnga. Dari Tanglok ka Mandangen pada mabi' sajiya baktona. Monla dapa' ka ghili Ghenteng, se ejhelling areya pagghun beddhi pote, tase' bhiru, bhungkana cemara odang, ban ma'-roma'an se bisa eyangghuy ngenep otaba to-potowan neng ada'en. Mon terro taowa kennengngan laen se bada neng ghili Ghenteng, bisa entar ka tase' Kahuripan. Neng dissa bada tana leggha se bisa eyangghuy to-potowan keya. Genteng poko'en. Keng mon dassa'a kodhu nompa' honda.


Laporan untung rogi e ghebey male nyareh taoh berempah untung bherse se e kolle bik perusahaan bik ngorangan total pengeluaran deri total untung. Tong bitongan riah kiah bisa e padheddhih acuan ghebey profitabilitas dek investor ben kreditor se andik kepentingan dek perusahaan ben taoh seberempah efisien ngaselaghi keuntungan deri total pendapatan. Tojjhunah laporan riah ghebey taoh apah perusahaan bedeh neng posisi se nguntungaghi otabeh rogi. E dimmah rogi kajdien mon otabeh perusahaan rogi teppak pendapatan lebbi kennek deri biaya se e keluaraghi. Keng ternyata laporan riah andik tojjhuen laen, misallah male taoh jumlah pajak se kodhu e bhejeraghi, taoh efisiensi ben efektivitas perusahaan, taoh histori ollenah untung ben rogi delem periode bektoh ertentu ghebey bahan evaluasi,


Patobinna oreng Aceh anyama Krong Bade. Roma pangghung se ghun bada settong andha neng diyada’ areya andi’ bannya’ macem barna se raddhin. Roma Krong Bade, biyasa ekennal dari nyama Rumoh Aceh. Roma adhat reya dhaddhi sala settong buddhaja Indonesia se la para’ ta pajuwa. Roma reya ghun andi’ settong andha neng ada’ ban tegghina ghun ta’ sabarampa meter dhing eyokor dari tana. Biyasana jumla andhana rowa bada ghanjhil. Roma Krong Bade egharap dari kaju se bannya’ okeranna neng pengghirra romana. Mon ata’en egharap dari daun rumbia ban abento’ malanjhang. Malanjhang dari temor ka bara’. Roma ajiya dhaddhi pamoleyan ban akompolla kalowarga. Bila bada sala settong dari taretanna, maske jhau bara’ temor lao’ daja alako, soro jha’ kaloppae jha’ molena jiya kodhu neng roma Krong Bade. Roma mon tada’ orengnga arassa kobhuran. Seppe pas ta’ andi’ arte pa-apa dalem kabada’enna.


Nyaman ongghu mun dalem odi`na endi bannya` pengalaman, utamana pengalaman ngaleleng ka kotta otabe pelosok nompa` kendaraan umum. Molae dari ojek, bis, les, kereta, kapal tase` sampe` peswat. Kabbhi rassana dhe bhide. Bisa kennal ka bannya` oreng ben suasanana cem macem. Mun nompa` kapal tase` maste bede careta nangale oreng se mabuk kapal. Salaen ruwa nyamanna bisa ngabes jhernihna tase` bisa sambi maelang sompekka pekkeran. Bhidhe mun nompa` kendaraan umum laenna neng dhara` otabe pesawat, ta` bisa nengghu pemnadangan abit. Mun neng tase` ye bisa nengghu ghunung pas bede ghunung, bisa nengghu tombuwa ejhu, pas anikmati are nyellem ben are terbhi`.


Engkok dhibik teppak negghu beberempah kaleh nyeroteng polanah lok lebur bik se ngejjhitin. Sang keluar deri bioskop, nak-kanak heboh aceretah pengalamannah bik-dhibik edeng. Bedeh se ngellek'in nak-kanak laen, bedeh se nges-menanges polanah takok, bedeh kiah se akadik oreng stres sem-mesem dhibik. Marenah deri bioskop kami alengleng mall sekejjhik tapeh lok melleh pa-apah. Marenah jiah kami mutusaghi langsong mole. Bedeh sittong kejadien se cek loconah. Hp nah tang kancah bedeh se e sabek den-beden. Tebhenah bik nak-kanak e beghi dek ghuruh bhasa Indonesia, tang ghuruh se ampo ngelakoh lok meghi hp nah sampe neng jhelen tang kancah dhibuh parak nanges e sangghu elang. Baru teppak jiah e beghi ben se bus aghellek'en.


Engko' mun terro maelanga stres biasana cem macem carana. Kadhang ye cokop bi' maca Al Qur'an otabe adzikkiran pekkeran la nyaman. Tape ye bede bajana bhutoh ngakan bannya' pas man nyaman etambai bi' lan jhalanan. Nyaman pole lan jhalananna ka tase' se enga' SPBU utama raya misalla. Ye biasa omor la maso' kapeng tello tape gi' ta' nemmu cocok ka jhudhu. Ye gi' ta' jhudhuna. Mun la ngariya ye salaen ngaleleng ben ngakan nyaman esambi bi' kalakoan se bannya'. Ghebey maelang sompekka pekkeran. Kadhang ye mekker korang sokkorra engko' riya. Sokkor se bannya', degghi' mun la bajana paste bede bhai jhalan katemmu jhudhu dari jhalan se ta' esangka.


Olahraga se dhammang laenna areya asapeda'an pancat. Neng roma bannya' oreng se kadhang mile alako meca' dari lako majang. Polana mon meca', oreng bisa aghuna'aghi sokona ghabay alako. Mon majang, ya bhanare kadhang sokona ghun aghuli najha' pajang. Jiya bhai ta' bannya' aghuli. Mon meca' oreng maghuli sokona. Pada bi' asapeda'an pancat. Maske bannya' oreng se andi' beca' motor otaba bentor, ta' bannya' keya oreng se pagghun ngangghuy beca' se bada cat-pancaddha. Arowa ma'le lemmes sokona ban ta' ghampang ecapo' panyaket stroke. Ajiya tabhukte bada tang Anom se alako meca'. Bhadhanna darina lempo, seteya dhaddhi koros. Ta' pate koros keng abak aesse.


Senam tabu` salah settong gerakan olahraga se paleng ghampang ghebey makeni` tabu. Biasana mun oreng tako` lempo ben diet salah settongnga alakone senam tabu`. Senam tabu` riya ta` parlo elakone bannya` saare, tape sakelarra pokok rutin. Mun bebini` begh bede bhidhena bi` lalake`, ye ruwa masalah posisi soko se loros ben begh e pelkok mun bebini`. Pertamana nyare lantai se datar, teros pelkok sokona (bebini`) otabe loros sokona (lalake`) ben posisi se tedung. Selanjutta nyare pangae` soko ma` le ta` aghuli, teros ongghe toron satengngah bhadhan, pas lakone lang ulang sampe` samampuna. Mun oreng terro tabu`na bhagus paleng sakone` ye 10 kale saare.


A bhejeng dhuha biasannah kaulah lakoneh lakar molae dhari ghi' kanak ban bocil ghi, san le taoh arte ban makna dhari sholat dhuha engghi ka'dhinto. Bhejeng dhuha se biasannah kaula lakoneh jareya e bhagi daddhi tellok bhagian. Se pertama empa' rokaat e bhakto moncollah areh se pertama, se kadhuwa' e lakoneh empa' rokaat se bhakto kadhuwa' ghi saketaran pokol 8 lagghu. Ba se katello' elaksanaaghin teppak pokol sapolo otaba satebgah sebellesan san le akher areh jaruah. Masing-masing kulah lakar ngalakone selama 4 rokaat sadhaja. Ddaddhi totalla jareya 12 rokaat. E bhejer langsong sareng se kobessah loh jha' cem macem genjerannah paste rajeh.


Ternyata buah se paleng esennengnge e dunya taon 2022 iye riya pao. naghara se paleng bannya` ben se ahasillaghi termasuk India, China, ben Thailand lebbih dari 50 juta ton bhan taon e tanam. Apapole neng Indonesia, pao biasana ekarojhak, jus buah, ben ekakan biasa. Bede pole terbaru pao hasil dari teknologi Jepang se bhuru bhai rammi. Buah pao se paleng manis rassana e dunnya se regghena Rp 700.000,00 sabighi. Nyaman pao miyazaki, berra`na 350 gram sabighina. Sapa coba se melleya? Mun ta` reng soghi sara, sapa se melleya. Mun neng Indonesia apapole reng dhisa ta` parlo melle pao, bannya` se nanem e masing-masing bengkona, gratis.


Pertandingan piala dunnya nekah lakar la maghabay sadhajana semangat ngoladhin bal balan a'dhinto. Napah pole se norok neka lakaran dhari neghara se ampon la terkenal ban kasohor sareng bal balan jareah. Akadhi contonnah se paleng kasohor neka, Liverpol, Brazil ban neghara Italia se lakaran biasannah noro' tor segghut mennang aghin epon. Termasook jughan pemaen-pemaennah epon se eka'dhimmah lakaran go jago jaruah saenggha kulah lakaran senneng ngoladhinnah epon amargha ghanteng sadhaja. Mela dhari paneka, kabannya'an oreng se biasannah ngoladhin bal balan jaruah bisa bhein sampe' tengnga malem ban ka'dhinto lakaran maghebey sadhajana bisa akompol amarghe segghut taroan jaruah, sapah se mennang dhalam pertandhingan semalem jareah.


E masa pertumbuhan anak, aca` lonca` aruwa penting, salaenna ajhalan soko ben berka`, lonca` lebbih cepet ollena mun terro cepet tengghiye. Ca` lonca`an nyaman mun ngangghuy tale otabe karet ghelleng. Aslina olahraga enteng, tape mun bannya` ghellu ye bisa berra`. Tata carana ngalakone ghampang, pertama ye manjhang tegak ben posisi tangan loros e babah pas sambi negghu` tale otabe karet ghelleng se lanjhang pas langsung alonca` abharang ben karet otabe talena ye e poter. Se bhender ghebey gheggerre soko kodhu netteng jhe pa`dhepa` se tengah otabe babah se mageggher, ruwa bisa bahaya paningnga. Mun enteng ta` ghampang kasoh pas abe` bisa arrasa aghi nambena tengghi 2 bulanan. Amain riya bede teknikka kiya se bhender, ta` olle ben saromben, tako`na bisa mapettengen ka oreng se ngalakoni, ye ruwa nengghu ka geggherre soko kodhu netteng benni ngadhilbas.


Kakanan se bhegus bhekal ngaselaghi energi se bhegus kiyah. Sabeklikkeh, kakanan se jhube' bhekal aberri' energi se jhube' kiyah. kakanan se bhegus e sebbhut kakanan se bergizi. kakanan riyah ngandung gizi se bhegus ghebey ben amanfaat ghebey bhedennah manossah. Reng ahli ajellassagi je' sala sittungah badhan ideal riyah bisah ejhelling deri berre' badhan. Kakanan se sehat ben agizi bhekal ajegeh bhedenah kita deddih bheden se ideal. Salaen kakanan bergizi bisah e nikmatih so jhile, kakanan sehat bhekal e taremah ben e proses kalaben bhegus bi' badhan sampe' deddih energi se positip. Intinah, badhan se ideal bisah ekaolle kalaben carah ngakan kakanan se bergizi.


Neng Jogja paneka bannyak sarah kennengan viral ban bennyak pangunjungah. Salah settong kennengan favorit engghi paneka Pantai Parangtretes se badha neng Bhantul, Jogjakarta. Sebudhan pantai parangtretes engghi ka'dhinto pantai Samudera Hindia. Parangtretes daddhi objek wisata se ghaduwan kaunighan sareng pemandangan se lok bhakal e temmoen neng wisata laennah. Ombhek neng pantai aneka lakar semmoh rajeh ban derres alirannah. Objek wisata neka jughan badha kennengan pemandien se esebbhut areng Parang wedang se dhabunnah bisa maelang penyaket salah settongah so lessoh sareng penyaket kolek laennah akadhi tel ghatel. Neng Parangtretes ka'dinto ampon la gennek badha ATV, kereta kuda, nompak jeren, foto-foto, ban sewa'an laennah.


Ongghu Asela reya kennengnganna nyaman sara. sala ghampang sarena bada e pengghir jhalan ban ta' kera posang. entar rombongan maso ca-kanca bada se ngoca', 'ghita' mole la terro abaliya pole." haha lakaran nyaman, sepa' ongghu. angen tase' cellep kennengngan leggha ta' kera ta' melo kennengngan mon kadinna' bada se eyattassa aeng tase' bada se epenggjir bisa ajhelling tase'. kakanan ban enumanna ta' makastaan. moda, nyaman, pas ghi' olle WiFi ta' osa majar. jiddeng, musholla ghenna'. kennenganna macco tanang bannya' ghenna' maso sabonna, poko'en nyaman. Kabada'an se eppas e ghir sereng dhaddhi nilay lebbi da' ka Asela reya. Ongghu ta' nobukghi. Magghi bada se nendha tape ta' bisa enga' Asela. lakar la nyaman dari sakabbhinna. tape se parlo eparatene tako' bada tamoy mowang sarka ban-saromban ka tase'. ango' esdiyaaghinna kennengngan mowang sarka ma'le tase' pagghun bherse ban karabat otaba berri' tolesan se maenga' jha' tase' reya argha.


Kake mon nyongngo' tipi biyasana negghu apa? Neng tipi arowa bannya' barta lebur se kake kodhu tao. Bada program oreng se bada neng dalem dhisa. Oreng se neng dalem dhisa ajiya dhaddhi pandhuman ka kake dhibi' jha' bada oreng se lakar ta' mekkere ka dhunnya. Odi'en ghun bisa asokkor jha' bhanarena arowa bisa ngakan. Se eyarep ghun hasel dari tanena. Bannya' oreng se ta' aromasa asokkor jha' odi' areya amerri' papaste jha' aba' areya ghun terro aesseya bhadhanna ma'le odi'. Mon ghun kabhutowan laen, mon oreng seteya cora' kabbhi bada pangaterrona. Ta' ajhelling ka baba jha' bada oreng ta' andi' tape bisa nyokkore apa se ekaolle dalem odi' ban apa se kodhu ekarjai. Program ajiya banne ghun bur-leburan kake kennal bi' dhisana oreng ban tengka ghulina oreng jiya. Tape kake bisa ajhar dari apa se ejhalane bi' oreng jiya neng dhisana.


Pekarangan otabah taneyannah oreng madhura tarotamannah neka oreng dhisah ban oreng se ngarteh ghi lok kerrah ngangghuy pagar biasannah lok akadhi jhaman semangken. Jhaman semangken romannah mun tak e paghar lok e sebbhut reng soghi. Ban dhari ka'dhinto ka badha'an taneyan lanjhang e polo Madhura neka daddhi hal se kodhu ban parlo e jhaga kabadha'annah. Sateap reng laen se benne reng asli daerannah kodhu ngalebedhin settong jhalan khusus se la ampon e sediaaghin. Mun tak ngalebedhin bisa e angghep lok ndhap ban tak sopan ka tuan rumannah ka'dhinto. Hal kadhineka se maghabay senneng reng laen manabi kenga' sareng oreng oreng Madhura se andhappah loar biasa jareah.


Hedeh bisa ngangghuy robot neng kabbhi jenis akun. Beberempah oreng lebbi lebur ngaplikasiaghi robot neng akun Micro ben Cent ghebey nyoba mukkak otabeh nutup order bik jumlah biasa otabeh se lebbi kennek bik pola se padeh. Beberempah oreng ngangghuy akun standard otabeh akun CFN ghebey posisi order se lebbi lanjheng. Peleyan akun trading tergantung kepentingannah hedeh ben kiah e sesuaiaghi bik tojjhunah, rencana, ben jumlah order otomatis se hedeh terro angghuy. Ben terakhir engak jhek robot ajiah benne sittong sihir kecerdasan ghebeyen se bisa ngebey hedeh soghi e delem beberempah detik. Kita kodhu ajherin robot jiah sampe paham, jhek asal ngangghuy.


Oreng lambek, bektoh mon terro a fotoah koduh angghuy kamera, benyak oreng se majer larang ka jasa foto ghebey mengabadikan momen. Kamera arghennah dhedih larang sarah ben tak kabhi oreng bisa andik kamera. Masok ka jheman kambhi oreng bisah andi HP apapole HP androin. Oreng dhedih ghempang mon terro a afotoah. Satiyah kabhi oreng andik kamera android se bedeh fitur kameranah. Kabhi oreng bisah aghebey foto dhibik ben bisah ngalak momen karebbeh dhibik. Lambhek profesi fotografi riyah tak kabhi oreng bisa dhedih profesi riyah, selain arghenah kamera se larang, tak kabhi oreng bisa melleh dhibik kamera riyah. Dhedih oreng lambhek afoto ghun mon bedeh hari-hari special.


Kaloarga kulah neka mlarat Sarah manabi akompol. Kalakoan se biasa elakoneh teppak Bhakto loang salah settongah a seberse compo'. Biasannah kaula sareng Tan tretan neka a ghutong rojhung male Roma neka bisa berse ban nyaman e tengale. Kebiasaan e Bhakto loang se sengkat neka e lakone sabbhan areh Sabto otaba Menggu tergantung bisannah tan tretan sadhaja. Kagiadhen neka manorot kaula bisa masemma' sataretanan amargha kita neka bisa atemmoh e Bhakto loang. Manabi re saarennah Keng Coman atemmoh sakedar nengale Reng orengah. tapeh manabi la ampon Bhakto loang neka kita ghi bisa ageje', a taceretah, kan Ngakan bhareng, arojegen, ban sampe' a gosip ruah kalakoannah.


Bedeh beberempah tips mon hedeh terro amaen sudoku. Tips riah bisa merrik manfaat sarah e bektoh hedeh molaen amaen sudoku. Se pertama, setiap kotak neng bheris kodhu e esseen bik nomer se e molaen deri nomer 1 sampe 9, ben lok olle bedeh pengulangan nomer se kembher e delem sittong bheris. Keduwek, setiap kolom kiah kodhu e esseen bik nomer se e molaen deri nomer 1 sampe 9 ben lok olle ngesseen nomer se kembher e delem sittong kolom. Terakhir, neng setiap area ruang se okorannah 3 x 3 ben aesseh 9 kotak kotak kennek. Nomer kodhu e esseen neng setiap kotak kennek jiah ghellek ben lok olle ngesseh bik noles nomer se padeh neng setiap kolom ben bherisseh.


Maske ta' ajhuwal aropa bharang tape bisa elakone dari romana, arowa bisa. Bisa mokka' usaha ajhuwal pulsa ban kartuna. Neng artu ajiya ghi' bada bagiyan laenna. Bagiyan jiya bada se anyama ghun bada paket internetan ban voucer laenna. Dari usaha ajiya, ya nyaman keya dhing amandheng ka ada' parkarana, jhaman seteya reya cora' kabbhi aghantong ka kaodi'an se bada neng hape. Se terro maodi'a hape, seteya rowa bhuto se anyama paket. Paket ajiya kodhu esse'e pulsa se terro lancara dhing nyara pan apan neng google otaba internet. Nyaman sara. Kare ghabay erra' kaca ban paghenna' bi' bhikakassa hape. Ta' nampe' oreng dimma'a bhai se bhuto pulsa ban paket areya. Pagghun paju.


Sapa se ta` tao bakso, kakanan se tade` bhusenna. Bakso bisa dari dhaghing sapi, ajam, kolat, ben se biasanan ngakan babi ya bisa dari dhaghing babi kiya. bakso riya camporan tepung kanji alias tapioka, telor, dhaging, aeng es, ben palappana bakso. Nyaman ekakan bile bhai je` lagghu, ban aban sore sampe` tengah malem pagghun nyaman. Bakto nemor otabe mosemma ojhan pagghun nyaman ta` mabhusen. Nga` anga`an otabe panas ecampor bi` sambhal otabe kecap ben jheruk pecel. Para` 90% lebih oreng Indonesia senneng ngakan bakso. Apapole pas reyaja Idul Fitri reng oreng bannya` se aghebey bakso ben antrian selep dhaging sape rammi tager enga` seppur. Kakanan se melegenda.


Cliff Diving areya olahraga macalaka' laenna. Olahraga reya maske biyasa, amaen lem-selleman, banne ghun nyellem ban alangngoy mlolo. Cliff Diving olahraga alonca' dari attas bato se tegghi otaba tebing. Mon alonca' se elaban banne ghun aeng. Tape bato-bato, batona banne ghun bato se alos. Bisa keya bada bato karangnga keya. Neng ghir-pengghirra rowa banne bato senga' jiya, tape bato se tajhem, se bisa manacegghan ka bhadhanna. Mon tekkae' pada keya. Tekka'a nyeddhing setone', pagghun pada macelaka' keya. Nyaba dhaddhi taroanna mon andi' neng-sennengngan olahraga ajiya. Tape mon ka oreng se lakar tada' tako'en, olahraga ajiya lakar masennengngan kadhibi'en. Bada rassa se ta' kenneng eporop bi' rassa se laen.


Mecah novel ajiah kegiatan se leburin ben merrik bennyak manfaat ghebey kita. Lebet novel, kita bisa nemmoen bennyak macemmah karakter se menarik ben ngalamen jhelen odik se menarik jhughen. Kita kiah bisa olle pelajheren ben hikmah deri setiap ceretah se bedeh e delem novel. Selaen jiah, mecah novel kiah bisa ngasah kemampuan imajinasi ben kratifitasseh kita. Kita bisa ngembangaghi daya pekker ben meluas wawasan bik norok buntek alur ceretah deri novel se kita becah. Mangkanah jhek sampe ngelebetin kesempaten ghebey ngerassaen manfaat ben kepuasan se e taberin bik novel. Molaen mecah novel setiah ben temmoen bennyak dhunnyah anyar se pol bik ceretah-ceretah menarik ben merrik manfaat ghebey diri kita.


Jhalan soko ye riya olahraga se paleng enteng kabbhi oreng tao. Ajhalan soko paleng nyaman mun niatta olahraga ye re sore otabe lagghu. Mun kagghu salaenna udarana seggher ye oreng bhuru jhaga tedung mun langsung ajhalan ruwa bisa malentur otot soko ben bhadhan sekalian. Jhe` remehaghi oreng mun pera` ajhalan soko riya sehat ka abe`na. Bannya` lemak ben kolesterol bisa toron panengnga oreng senneng ajhalan soko lagghu bi` re sore. Ta` pera urusan soko, tangan otabe kabbhi bagiyan tubuh riya lebbih sehat ben jarang sake` marga ampo ajhalan soko. Ajhalan soko mun bisa saare bisa sampe` sakilo ruwa bhagus, maksoddhe total saare benni sakale ajhalan. Mun sakale ajhalan ye ta` kabbhi oreng bisa.


Tang HP se setiah jiah merk Samsung seri M, tipe M21. Seri M riah kocak eng berita se engkok ngeding jiah seri online. Alias seri HP riah adek neng pasaran offline otabeh toko. Kodhu e belih secara online. Biasanah reng oreng melleh langsung dek toko resminah Samsung neng e commerce akadik Shopee. Tapeh engkok berik melleh offline polanah toko resminah bedeh neng Jakarta ben engkok neng Medhureh. Tebhenah engkok entar dek Sorbhaja dek WTC. HP riah bernah celleng, le kareh tong sittongah stok neng bennyak toko. Arghenah jiah lumayan larang polanah toko offline. Tapeh daripada resiko melleh online lok bisa e percajeh, mending nganoh riah.


Pengguringan kerreng   ekenal jughan Air Fryer aropaaghi  pakakas massak se egebey kaangghuy nyonto ngeguring kakanan tanpa ngegunaagih minyak. Pekakas nekah degghik ngeguring kakanan ngangghuy angen panas se eokep.  Bidhenah sareng teflon nekah,  mon teflon bentuk'en kaden bejen ben epanas aghi pagghun ngangguy kompor. Mon Air fryer nekah bentuk'en kaden oven ben eodik'in ngangghuy nyolokagih dek kabel listrik.  Mon massak kakanan ngangghuy pakakas nekah bisa ngaselagih kakanan se andik sekonek kalori ben lemmak'en. Kakanan jughan bisa deddhi lebbi gering. Manfaat laen amassak bik Air fryer lebbi beccek dek alam polanah tadek karenah bekkas minyak se ebueng ben jughan ngeberseagih pekakas nekah cokop elap biasa.


Ngenep neng vila pandaan ajiah peleyan se paleng teppak ghebey hedeh se terro nikmatin suasana se tenang ben nyaman. E dinnak, hedeh e suguhin pemandangan se indah ben udara se segher. Tebhenah hedeh bisa nikmatin preiennah hedeh secara maksimal. Vila pandaan naberin bennyak fasilitas se manjaaghi hedeh selama ngenep, akadik kolam renang, ruang santai, ben ruang keluarga se nyaman. Hedeh kiah bisa nikmatin bennyak kakanan khas indonesia neng restoran se bedeh neng area vila. Selaen jiah, Vila Pandaan kiah bedeh neng lokasi se semmak dek bennyak objek wisara se menarik, akadik Ghunong Panderman, Taman Wisata Matahari, ben Curug Cikaso. Hedeh bisa ngunjungin kennengan-kennengan jiah secara ghempang polanah vila riah bedeh neng pusat kottah Pandaan.


Gacoan mukkak cabang pole neng daerah Menanggal, Sorbhaja. Engkok entar kassah bik tang kancah polanah terro mie dhis-peddhis. Engkok ben tang kancah messen mie iblis keng bhidheh level. Tang kancah se peddhisen. Biasanah tang kancah riah cek dhujennah dek cabbhi. Keng ngakan gacoan ngebey ajiah nanges polanah peddhis ellun. Ajiah mele level 6. Padahal se e pessen mie iblis se bedeh kecappeh. Kakanan sampingannah messen siomay ben odeng rambutan. Siomay-ah lembuk ben nyaman. Odeng rambutannah delemmah lembuk keng luarrah lumayan ghering. Bik okoran se rajenah kadik pel-keppelah nak-kanak, lumayan kiah sang teppak angangah. Sekabbhinah nyaman ban bhagus. Gacoan lakar mode ben lok ngecewaaghi.


Pan sapaonapan oreng lakar la mlarat ghebey konsisten ka peleannah dhibi', melanah hal jareya tantonah la ampon kulah bahas pole sebab neka lok kengeng e paterros pelanjhangan jaruah. Daddhina kulah neka manabi senneng ka pa apah masteh pa tekkon jaruah ajerreh ban kadheng lebbhi dhari apah se kulah rassaen. Pas bhakto kulah e panorok lomba basket sareng pelateh sekalegos guruh olahraga kulah, kulah ngebey jadwal dhibi' ghebey latean. Rassannah nekah lessoh sarah dhari se areh bhenteng kulah bedeh neng sekolaan, les piano, ban lastarennah kodhu latean basket. Lakaran ngabi'in bannyak bhakto, tapeh kulah senneng sebab hal neka se kulah pele ban kulah pagghun bein enjoy tor bhunga melanah sampe' samangken konsistennah neka pagghun ajhaga.


Manabih sampeyan oneng neng Madhure neka badha pole se nyamanah Polo Sembilan. kennengah badha neng Kabupaten Somenep. pocok temok Madhura. Polo sambilan neka manabi nyebranga ka' issah parlo bhakto saketar 30 menedhen ngangghuy prao, benne kapal fery otabah kapal rajeh. Mnaorot kulah e dhissah neka dhisannah keng coman korang dha' listrik bein, manabi sampeyan onenge Pantai sembilan neka ghaduwan potensi SDA se ngalempa, namong SDM mah neka korang bisa manfaataghin, saenggha perekonomian ghi ghun pagghun bein. Lomayan mlarat seh manabi dhabunnah kulah, tapeh manabih pamerenteh bisa nindak lanjudhin kabadha'an dhisa polo Sambilan neka madaddhi polo se lebbhi maju, ghi insyaallah bhakal lastareh ban bhakal majuah.


Ngejhelenaghi usaha se basisseh deri roma bisa dheddhih cara se bhagus ghebey minimalisasi biaya. Hedeh bisa manfaataghi teras, ruang tamoy, ben begien laen neng roma tebhenah lok parloh ngeluaraghi biaya sewa kennengan. Mukkak usaha neng roma kiah ngorangen biaya transportasi akadik se e kaparloh oreng se alakoh kantoran. Hedeh lok parloh melleh ngakan neng luar bik arghe se lebbi larang marghenah bisa leluasa amassak kakanan dhibik neng roma. Selaen jiah usaha romaan kiah bisa ngorangen jumlah pajak penghasilan se kodhu hedeh bhejer. Pola hedeh parloh aplikasi catetan keuangan male pesse keluar masok lebbi ketatah, otabeh bisa kiah lok parloh mon transaksi keluar masok ghik dhiddhik ellun.


Manabi sampeyan oneng kyae rajeh Syek Khona Muhammad Kholil sebadan neng Bhangkalan ka'dhinto sampeyan paste ngonenge kabadha'an pasarean nah otaba koburannah se badha neng daerah Bhangkalan ghir bara'. Manabi sampeyan dha' ka' issah ban Lok oneng jalurrah lebhat dimana manabi rombongan ngangghuy bisnrajeh. Sareng kulah bhakal e parenge oneng. . Manabi sampeyan dhari Suramadu juah kan miluk kiri ghi lajuh dha' nekah loros teros sampek tol pos polisi Junok sampeyan miluk ka kiri pole. Lajuh loros teros jyah jhek luk miluk sebab lebhat bong anyar. Lastarennah jareya lebhat ka bong anyar tor sampeyan mangken badha jhalan kembar teros loros bein. Lastarennah dha' neka sampeyan miluk kanan, mangken la tembus ka budinnah Masjid Syekh Khona Kholil, lastareh dha'neka sampeyan parkir neng lapangan bein male lok ngagangghu jhalannah oreng.


Polo Ra'as ariyah salah settong polo se bedeh neng Kabupaten Songennep lerres nneg kecamadhan Ra'as.  Kabede'en Polo Ra'as riyah ogghu talebet assre. Sebeb bennyak pa'enebhen se endhe tor assre. Neng polo nekah bennyak koceng bhusok, e nyamaeh koceng riyah polanah andik kelebbiyen bulona koceng riyah alos ben kalakowanna toro' oca'. salah settong se terkenal deri polo riyah, bennyak maghersarenah se ngangghik teker. Se kalonta kalaben sambhadhan teker panden. Kaangghuy malastare settong teker riyah ngabhutowaghi bektoh se cokop abit ben kasabbheren. Sampek aherra teker riyah bisa ejhuwel ka man-dimman. Argenah teker panden riyah cem-macem, namong se biasanah Rp.40.000 selember.  Teker panden Polo Ra'as riyah pas bisa deddhi le-olle mon ngelencer dek kannak.


Ca'na data se dari pengadilan negeri, tambeh ka ade', angka perceraian neng Indonesia riya tambeh raja. Salah settongnga masalah ekonomi. Ye nyamana kaodi'an paste bede pasang sorotta. Nyamana kiya pesse mu temmu elang. Se terro melle riya ben apa bhai. Aslina ye mun epekker ruwa kabhutoanna odi' ye bisa tedung layak ben cokop, akalambhi se layak, ngakan cokop, ben kabhutoan enga' pendidikan se layak, marelah. Sakeng nyamana manossa ye ta' pernah puas bi' apa bhai se ekaterro. Nafsona tengghi, ta' bisa nengghu reng laen senneng ye terro kiya. Ye tape kodhu nengghu kemampuanna. Jhe' wat ma gawat mun gi' ta' endi'. Tarema bedena sesuai ben kemampuan, jhe' irian. Ariya se ghebey oreng pas ampo atokar lake ben bini. Ariya mun pas ta' pade pengertian bisa sampe' kadhaddian apesah.